CLUB SIMENA HOTEL ΚΕΡΎΝΕΙΑ - Κερύνεια, Κύπρος\nKarsiyaka, Girne, Ny, Κερύνεια, Κύπρος\nΤο γοητευτικό Club Simena Hotel προσφέρει δωμάτια σε παραλία στην Κερύνεια. Το Club Simena Hotel καλωσορίζει τους επισκέπτες του σε μοντέρνα δωμάτια από το 2000.\nΤο κατάλυμα είναι 21 χλμ μακριά από Μοναστήρι Bellapais. Στην περιοχή του ξενοδοχείο θα βρείτε μπαρ και εστιατόρια.\nΤο Club Simena Hotel προσφέρει 52 δωμάτια εξοπλισμένα με κλιματισμό, θυρίδα ασφαλείας, τηλεόραση, μπαλκόνι και παροχές τσάι/καφέ μαζί με όλα τα αξιοθέατα της Κερύνειας σε εύκολη πρόσβαση. Τα δωμάτια προσφέρουν μεσογειακή εσωτερική διακόσμηση και δάπεδο με χαλί.\nΤο κατάλυμα βρίσκεται σε ήσυχη τοποθεσία μόλις 50-λεπτά οδικώς από το αεροδρόμιο Ercan.\nΤο ξενοδοχείο προσφέρει ανταλλακτήριο συναλλάγματος, χώρο στάθμευσης και ανελκυστήρα· καθώς επίσης σας παρέχει 24ωρη ρεσεψιόν, υπηρεσία μεταφοράς και διαθέσιμο γιατρό.\nΓια παιδιά προσφέρουν παιδότοπο, αίθουσα παιχνιδιών και παιδική χαρά. Οι δραστηριότητες περιλαμβάνουν πίνγκ-πόνγκ και γκολφ.\nClub Simena Hotel, Κύπρος


> Είδη γραφής>Μαρκαδοράκια >Μαρκαδοράκι STABILO POINT 88 0,4\nΜαρκαδόρος STABILO POINT 88 πάχος μύτης 4mm\n430 Προϊόν σε απόθεμα Προϊόντα σε απόθεμα\nOlive green 63Night blue 22Black 46Pine green 53Ice green 13Dark gray 96Gray 94Leaf green 43Apple green 33Green 36Ultramarine 32Dark blue 41Azure 57Turguoise 51Brown 45Dark ochre 89Orange 54Red 40Grimson 50Apricot 26Yellow 44Pink 56Light lilac 59Violet 55Lilac 58Neon pink 056Neon yellow 024Neon orange 054Neon red 040\nΟ μοναδικός μαρκαδόρος με την τόσο ιδιαίτερη μορφή αποτελεί ένα από τα πλέον αναγνωρίσιμα STABILO και θεωρείται ένα εργαλείο γραφής με κύρος και αξιοπιστία. Μύτη τύπου ακίδας από τσόχα που εξασφαλίζει γραφή υψηλής ακρίβειας. Μελάνη που στεγνώνει γρήγορα και δεν μουτζουρώνει το χαρτί. Μεταλλικό περίβλημα στην ακίδα που εγγυάται μεγάλη διάρκεια ζωής. Μπορεί να χρησιμοποιηθεί άμεσα ακόμη και αν μείνει χωρίς καπάκι για μεγάλο χρονικό διάστημα. Κατάλληλος για χρήση με χάρακες και στένσιλ.


Καθήκον μιας κυβέρνησης είναι να φροντίζει για την ευημερία του συνόλου των πολιτών μιας χώρας. Βέβαια στην πατρίδα μας η πολιτική χαράσσεται και υλοποιείται με διαφορετικά κριτήρια. Ένας πολιτικός κάνει κάτι απλά επειδή "μπορεί" αλλά και αφού πρώτα έχει βάλει στη ζυγαριά τα θετικά και τα αρνητικά όπως αυτός τα αντιλαμβάνεται και τον αφορούν.\nΤο να παίρνεις το ψωμί από το χέρι ενός ανθρώπου, δεν είναι τίμιο. Το να σπέρνεις τη διχόνοια ενώ υπάρχουν άλλες επιλογές, ανάμεσα σε οικονομικές ομάδες του πληθυσμού είναι ακόμη χειρότερο! Κι αυτή η πολιτική τακτική οφείλει να προβληματίσει το σύνολο όσων θέλουν να λέγονται δημοκρατικοί πολίτες, διότι αύριο η νοοτροπία του "αποφασίζομεν και διατάσσομεν" μπορεί να βρει άλλα πεδία εφαρμογής. Ο υπουργός των Οικονομικών το έκανε γιατί μπορούσε. Δεν κατάλαβε όμως ότι σπέρνοντας θύελλες κινδυνεύει κανείς να θερίσει ανέμους ή όπως έλεγε ο Χαρίλαος Φλωράκης, "αν κατουράς στη θάλασσα, θα το βρεις στο αλάτι".\n*O Στρατής Μαζίδης είναι αρθρογράφος στο portal Freepen.gr και εργάζεται στον ιδιωτικό τομέα.


6026_Επιστολή για αξιολόγηση 2022.pdf\nΑξιολόγηση των Υπηρεσιών της Μ.Ο.Δ.Υ. του Ε.Λ.Κ.Ε.\nΗ Διοίκηση της Μ.Ο.Δ.Υ. του Ε.Λ.Κ.Ε., στο πλαίσιο της διαρκούς και αποτελεσματικής βελτίωσης των παρεχόμενων υπηρεσιών της προς τα μέλη της πανεπιστημιακής κοινότητας και οποιονδήποτε ενδιαφερόμενο, εφαρμόζει διαδικασία αξιολόγησης των παρεχόμενων υπηρεσιών, τα αποτελέσματα της οποίας αναρτώνται ετησίως στην ιστοσελίδα του οργανισμού.\nΠαράλληλα με την αξιολόγηση της Μ.Ο.Δ.Υ. διενεργείται ηλεκτρονική αξιολόγηση για την Υπηρεσία Υποστήριξης και Αρωγής Χρηστών (Helpdesk) της Μ.Ο.Δ.Υ. του Ε.Λ.Κ.Ε. η οποία ξεκίνησε την λειτουργία της στις 11/09/2017 με σκοπό την απάντηση ερωτημάτων, την παροχή πληροφοριών και την υποστήριξη στην αντιμετώπιση προβλημάτων σχετικών με τη διαχείριση των έργων, την λειτουργία της Μ.Ο.Δ.Υ. του Ε.Λ.Κ.Ε., και γενικότερα με τις παρεχόμενες υπηρεσίες του. Τα αποτελέσματα της Αξιολόγησης του Help Desk αναρτώνται και αυτά, ετησίως στην ιστοσελίδα του οργανισμού.\nΕπιπρόσθετα, θα διενεργηθεί η ηλεκτρονική αξιολόγηση για την υπηρεσία των Αποκεντρωμένων Μονάδων του Ε.Λ.Κ.Ε. Η υπηρεσία των Αποκεντρωμένων Μονάδων του Ε.Λ.Κ.Ε. ξεκίνησε την λειτουργία της στις 15/12/2020, αρχικά σε τρεις Σχολές και στη συνέχεια επεκτάθηκε σε επτά Σχολές του Ε.Κ.Π.Α. με σκοπό την επί τόπου υποστήριξη των Επιστημονικών Υπευθύνων σε χώρους των Σχολών του Πανεπιστημίου, κυρίως όπου υπάρχει σημαντική ερευνητική δραστηριότητα, σε διαχειριστικά θέματα σχετικά με διοικητική και οικονομική υποστήριξη των έργων/προγραμμάτων που υλοποιούνται μέσω του Ε.Λ.Κ.Ε. Στόχος της δράσης αυτής είναι η εξατομικευμένη υποστήριξη και ενημέρωση των Επιστημονικών Υπευθύνων και των συνεργατών τους ως προς διαχειριστικά θέματα που αντιμετωπίζουν στα έργα/προγράμματά τους.\nΗ υιοθέτηση και εφαρμογή ενός συστήματος αξιολόγησης αποσκοπεί στην συνεχή βελτίωση, σε όρους αποτελεσματικότητας, των διεργασιών και των τελικών παρεχόμενων υπηρεσιών. Τα αποτελέσματα αυτών των αξιολογήσεων αποτελούν σημαντική πηγή πληροφοριών και οδηγό για την ανάληψη βελτιωτικών-διορθωτικών δράσεων από την Διοίκηση του Ε.Λ.Κ.Ε. Η γνώμη σας για τις παρεχόμενες υπηρεσίες τόσο για το σύνολο της Μ.Ο.Δ.Υ. όσο και ειδικότερα για τις υπηρεσίες του Help Desk και των Αποκεντρωμένων Μονάδων, είναι για εμάς πολύ σημαντική προκειμένου να εντοπιστούν και να ενισχυθούν τα δυνατά και να διορθωθούν τα αδύναμα σημεία των παραπάνω.\nΣτο πλαίσιο λοιπόν της αναβάθμισης των παρεχόμενων υπηρεσιών σάς καλούμε να αξιολογήσετε ηλεκτρονικά μέχρι την 23η Ιουνίου 2022 τις παρεχόμενες υπηρεσίες:\nΑ) της Μ.Ο.Δ.Υ. του Ε.Λ.Κ.Ε. μέσω ενός σύντομου ερωτηματολογίου το οποίο είναι διαθέσιμο στην ιστοσελίδα του ΕΛΚΕ:\nΒ) του Help Desk μέσω ενός σύντομου ερωτηματολογίου το οποίο είναι διαθέσιμο στην ιστοσελίδα του ΕΛΚΕ:\nΓ) των Αποκεντρωμένων Μονάδων μέσω ενός σύντομου ερωτηματολογίου το οποίο είναι διαθέσιμο στην ιστοσελίδα του ΕΛΚΕ:\nΜε την χρήση των ανωτέρω ερωτηματολογίων έχετε τη δυνατότητα τόσο με χρήση βαθμολογικής κλίμακας όσο και με γραπτά σχόλια να παραθέσετε τις απόψεις σας τόσο για τις υπηρεσίες και τα Τμήματα της Μ.Ο.Δ.Υ. όσο και για την υπηρεσία Help Desk και τις Αποκεντρωμένες Μονάδες του Ε.Λ.Κ.Ε..\nΗ Διοίκηση του Ε.Λ.Κ.Ε. συνεχίζει σε συνεργασία με τα Α.Ε.Ι. της χώρας και την πολιτεία τις προσπάθειες απλοποίησης του θεσμικού πλαισίου λειτουργίας των Ε.Λ.Κ.Ε. ενώ παράλληλα η Μ.Ο.Δ.Υ. του Ε.Λ.Κ.Ε. συνεχίζει την προσπάθεια ενσωμάτωσης των απαιτήσεων του ισχύοντος θεσμικού πλαισίου με στόχο την ταχύτερη διεκπεραίωση των εργασιών τηρώντας πάντα τις αρχές της διαφάνειας και της νομιμότητας που αυτό απαιτεί. Τέλος, το προσωπικό και η Διοίκηση της Μ.Ο.Δ.Υ. του Ε.Λ.Κ.Ε. καταβάλλουν κάθε δυνατή προσπάθεια για την αποτελεσματική λειτουργία της Υπηρεσίας με δεδομένες τις συνθήκες που υπήρχαν λόγω του Covid-19. Στο ερωτηματολόγιο Αξιολόγησης της Μ.Ο.Δ.Υ. του Ε.Λ.Κ.Ε. έχει περιληφθεί ειδική ερώτηση σχετικά με τον βαθμό ικανοποίησής σας από την απόκριση της Μ.Ο.Δ.Υ./Ε.Λ.Κ.Ε. κατά το διάστημα της πανδημίας του Covid-19. Τα ερωτηματολόγια που καλείστε να συμπληρώσετε στοχεύουν στην αξιολόγηση αυτής ακριβώς της προσπάθειας. Σε περίπτωση που επιθυμείτε την διαγραφή σας από την mailing list ή διαπιστώσετε ότι η καταχώρισή σας σε αυτή έγινε εκ παραδρομής παρακαλούμε όπως διαγραφείτε πατώντας τον ακόλουθο υπερσύνδεσμο «Απεγγραφή από την λίστα».\nΣας ευχαριστούμε εκ των προτέρων για την συμμετοχή σας στην προσπάθειά μας να αναβαθμίσουμε τις υπηρεσίες της Μ.Ο.Δ.Υ. του Ε.Λ.Κ.Ε. με στόχο πάντα την βελτίωση της εξυπηρέτησής σας.\nΟ Πρόεδρος της Επιτροπής Ερευνών και Διαχείρισης του ΕΛΚΕ\nΚαθηγητής Νικόλαος Βούλγαρης


ΟΙ ΑΝΑΡΧΙΚΟΙ ΚΑΙ ΟΙ ΕΚΛΟΓΕΣ (VOLONTE ANARCHISTE)\nΚατεβάστε το ΕΔΩ!\nΟ Λένιν και οι εκλογές.\nΟ Ελευθεροτεκτονισμός και οι εκλογές.\nΗ C.N.T. και ο κοινοβουλευτισμός.\nΟ Προυντόν και ο κοινοβουλευτισμός.\nΕίναι άραγε καλύτερο το κοινοβουλευτικό σύστημα στην Ελβετία.\nΑπο Ελευθερία ή Τίποτα\nΓκαι Φωξ Ελευθεροτεκτονισμός C.N.T. Προυντόν Αναρχικοί εκλογιστές\nλαϊκή κυριαρχία κοινοβουλευτικό σύστημα αναρχικοί


Κυριάκος Μητσοτάκης / Επιχείρηση αποπροσανατολισμού με πηλίκια και fake news | Αυγή\nΚυριάκος Μητσοτάκης / Επιχείρηση αποπροσανατολισμού με πηλίκια και fake news\nΟ Μητσοτάκης, επιχειρώντας να διαστρεβλώσει το σχετικό οπτικό υλικό, ισχυρίστηκε πως προχθές οι φοιτητές επιτέθηκαν στους αστυνομικούς\nΕπένδυση στο μείγμα της καταστολής και του αυταρχισμού πραγματοποιεί ο πρωθυπουργός με φόντο τα δημόσια πανεπιστήμια ώστε να τραβήξει τους προβολείς μακριά από το πεδίο της κρίσης διαβίωσης. Ο Κυριάκος Μητσοτάκης, κατά την εισήγησή του στο Υπουργικό Συμβούλιο, ισχυρίστηκε μάλιστα πως προχθές μερικοί νεαροί επιτέθηκαν στους αστυνομικούς οι οποίοι προστάτευαν τα έργα κατασκευής της νέας βιβλιοθήκης στο Αριστοτέλειο Πανεπιστήμιο.\nΣημειώνεται ότι από τα σχετικά βίντεο που κάνουν τον γύρο του Διαδικτύου αποκαλύπτεται η απρόκλητη επίθεση των αστυνομικών δυνάμεων προς τους φοιτητές που διαδήλωναν ειρηνικά. Επιχείρησε δε να επαναφέρει το αφήγημα περί σύνδεσης του ΣΥΡΙΖΑ-Π.Σ. με ομάδες βίας και ανομίας θέτοντας στην αξιωματική αντιπολίτευση τα παραπλανητικά διλήμματα: «Με τη γνώση και την ελευθερία ή με τις κουκούλες και τη βία; Βιβλιοθήκη ή βαριοπούλα;».\nΟ Κ. Μητσοτάκης, εντούτοις, ισχυρίστηκε με αφορμή τα επεισόδια πως «η ίδια η ζωή, λοιπόν, αποκαλύπτει την υποκρισία του λαϊκισμού». Κραδαίνοντας την ατζέντα του νόμου και της τάξης, σημείωσε ότι αν κάποιοι θέλουν να ξαναμπούν με βαριοπούλες και να τα κάνουν γυαλιά καρφιά, η Πολιτεία δεν θα το επιτρέψει. Κι ότι αν αναζητούν αίμα και «ήρωες» επεισοδίων, δεν θα τους βρουν σε συλλογικότητες με το αποκαλυπτικό όνομα «Ανομία».\nΧέρι-χέρι κυβέρνηση και τμήμα των ΜΜΕ\nΚύματα αντιδράσεων στα κοινωνικά δίκτυα προκάλεσε και το γεγονός ότι ο Άγγελος Συρίγος ανέφερε πως «η βία στα ελληνικά πανεπιστήμια είναι σαν την οπλοκατοχή στις ΗΠΑ». Ο υφυπουργός Παιδείας ακολούθησε επίσης το μοτίβο της ενοχοποίησης των φοιτητών λέγοντας ότι «δυστυχώς, υπήρξε επίθεση ομάδας τους κατά αστυνομικών που φυλάνε τον χώρο του ΑΠΘ». Την κυβερνητική προσπάθεια σπίλωσης του φοιτητικού κινήματος αγκαλιάζει ή συνδράμει και ένα μεγάλο μέρος των ΜΜΕ. Ενδεικτικά, ο αρθογράφος Γιάννης Πρετεντέρης ζήτησε «να αυτοσυγκρατηθούν οι αστυνομικοί και κυρίως οι νεολαίοι που ορμάνε με τα πλακάτ για να μην έχουμε νεκρό».\nΣημειώνεται ότι ο πρωθυπουργός έχει δεχτεί εισηγήσεις να απευθυνθεί στα συντηρητικά αντανακλαστικά ενός μεγάλου μέρους της γαλάζιας βάσης. Ο φακός του Μαξίμου εντοπίζει τάσεις μετακίνησης προς τα δεξιά της Ν.Δ λόγω της παρατεινόμενης ακρίβειας. Η εκτίμηση μάλιστα ότι στο Ευρωπαϊκό Συμβούλιο δεν θα δοθεί ενιαία απάντηση στα κύματα των ανατιμήσεων εντείνει τον σκεπτικισμό στο Μαξίμου.\nΝέες δόσεις θριαμβολογίας στη σκιά του διεθνούς ισαποστακισμού\nΟ Μητσοτάκης αναφέρθηκε ξανά στα χειροκροτήματα του Κογκρέσου και του Νταβός ώστε να μετριάσει την ψυχρολουσία από την άρνηση του Στέιτ Ντιπάρτμεντ και της Ε.Ε. να καταδικάσουν ρητά την τουρκική προκλητικότητα\nΤο αφήγημα της θριαμβολογίας στην εξωτερική πολιτική επιχείρησε χθες να επαναφέρει ο Κυριάκος Μητσοτάκης. Όπως επισήμανε, το χθεσινό Υπουργικό Συμβούλιο πραγματοποιήθηκε στον απόηχο των ταξιδιών του στις ΗΠΑ και στο Νταβός, «αποστολές που εξέπεμψαν κοινό μήνυμα της ισχυρής Ελλάδος σε επίπεδο διπλωματικό, αμυντικό αλλά και ενεργειακό». Ισχυρίστηκε δε πως «αυτό ακριβώς το μήνυμα χειροκρότησαν ο Πρόεδρος Μπάιντεν, η αντιπρόεδρος, το αμερικανικό Κογρκέσο, για να το συμμεριστούν λίγο μετά στην Ελβετία η πρόεδρος της Ευρωπαϊκής Κεντρικής Τράπεζας, η διευθύντρια του ΔΝΤ αλλά και διεθνείς επιχειρηματικοί κολοσσοί που βλέπουν πια την Ελλάδα ως έναν δυναμικό επενδυτικό προορισμό».\nΣημειώνεται, εντούτοις, ότι ψυχρολουσία στους κόλπους της κυβέρνησης προκάλεσε η τακτική των ίσων αποστάσεων που υιοθέτησαν το Στέιτ Ντιπάρτμεντ αλλά και η Ε.Ε. Εντύπωση μάλιστα προκαλεί η διαπίστωση του Κ. Μητσοτάκη με αφορμή τη ρητορική όξυνση εκ μέρους του Ερντογάν ότι «όσο αυτοί απειλούν τόσο εκτίθενται και όσο μας προκαλούν τόσο περιθωριοποιούνται». Υπενθυμίζεται ότι η συντριπτική πλειονότητα των αναλυτών εστιάζει στην αναβάθμιση του διεθνούς ρόλου της Τουρκίας μετά και τις πρωτοβουλίες που ανέλαβε στο μέτωπο του ουκρανικού πολέμου.\nΟ Κ. Μητσοτάκης υπογράμμισε ότι «δεν έχουμε λόγο να ανοίξουμε διάλογο με το παράλογο, με το ανιστόρητο και τελικά με το αδιέξοδο. Αντίθετα, μένουμε πάντα ανοιχτοί σε κάθε προσέγγιση που εδράζεται στη διεθνή νομιμότητα και στις σχέσεις καλής γειτονίας. Αυτό όμως δεν σημαίνει ότι δεν θα υπερασπιζόμαστε τα δικαιώματά μας και δεν θα δημοσιοποιούμε διεθνώς σε όλα τα φόρα όσα απαράδεκτα συμβαίνουν τους τελευταίους μήνες στην περιοχή μας».\nΤίτλοι τέλους στα σενάρια ανασχηματισμού\nΗ χθεσινή συνεδρίαση του Υπουργικού Συμβουλίου έβαλε και τίτλους τέλος στα σενάρια που οι ίδιοι οι ένοικοι του Μαξίμου διακινούσαν περί άμεσου ανασχηματισμού. Προκρίνεται πλέον η εκδοχή να δρομολογηθούν οι πιθανές δομικές αλλαγές στο κυβερνητικό σχήμα προς το τέλος του καλοκαιριού σε περίπτωση που ο Κ. Μητσοτάκης εμμείνει στην απόφαση εξάντλησης της τετραετίας. Υπό αυτό το πρίσμα, θα αξιοποιηθούν μέλη της Κ.Ο. στην κυβέρνηση ώστε να δώσουν από πιο ευνοϊκή θέση τη μάχη των σταυρών.


Η μετάνοια του Ζακχαίου - Giortazo.gr\nΌποιος θέλει να δει το Χριστό, πρέπει να σκαρφαλώσει πνευματικά, να υπερβεί τη φύση, γιατί ο Χριστός είναι ανώτερος απ’ αυτήν.\nΕίναι πιο εύκολο να δεις ένα βουνό όταν είσαι πάνω σ’ ένα λόφο, παρά όταν βρίσκεσαι σε μια κοιλάδα. Ο Ζακχαίος ήταν κοντόσωμος άνθρωπος. Επειδή ήθελε πολύ να δει το Χριστό όμως, σκαρφάλωσε σ’ ένα ψηλό δέντρο. Εκείνος που θέλει να πλησιάσει το Χριστό πρέπει να εξαγνιστεί, γιατί θα συναντήσει τον Άγιο των αγίων, τον Ιερό των ιερών. Ο Ζακχαίος είχε μολυνθεί από τη φιλοχρηματία και την ασπλαχνία.\nΈτσι όταν αποφάσισε να συναντήσει το Χριστό, έσπευσε να εξαγνιστεί με μετάνοια και με έργα ελέους. Μετάνοια είναι η απομάκρυνση απ’ όλους τους παλιούς δρόμους που πατούν τα πόδια των ανθρώπων, αυτούς που ακολουθούν οι σκέψεις κι οι επιθυμίες τους, και η επιστροφή σ’ έναν καινούργιο δρόμο: στο μονοπάτι του Χριστού. Πώς όμως μπορεί να μετανοήσει ένας αμαρτωλός αν η καρδιά του δε συναντήσει το Χριστό και δεν αναγνωρίσει την αμαρτωλότητά του; Προτού ο κοντόσωμος Ζακχαίος δει τον Κύριο με τα σωματικά μάτια του, τον συνάντησε εσωτερικά, με την καρδιά του, και μετανόησε για όλες τις πράξεις του.\nΜετάνοια είναι η ξαφνική διαπίστωση της λέπρας του ανθρώπου, μια κραυγή στον Θεραπευτή για θεραπεία. Είναι όπως ο μελαχροινός άνθρωπος που για πολύ καιρό δεν έχει κοιταχτεί σε καθρέφτη κι έπειτα, ξαφνικά, έρχεται αντιμέτωπος με την εικόνα του και διαπιστώνει πως τα μαλλιά του έχουν γκριζάρει. Με τον ίδιο τρόπο σκέφτεται ο αμετανόητος αμαρτωλός και για πολύ καιρό επιμένει πως η ψυχή του είναι υγιής κι αναμάρτητη, ωσότου τα πνευματικά του μάτια ανοίγουν ξαφνικά και βλέπει πως η ψυχή του έχει προσβληθεί από λέπρα. Πώς θα μπορούσε να δει τη λέπρα της ψυχής του αν δεν είχε κοιταχτεί σ’ έναν καθρέφτη; Καθρέφτης είναι ο Χριστός.\nΣ’ Αυτόν βλέπει ο καθένας μας καθαρά πως είναι. Ο μοναδικός αυτός καθρέφτης δόθηκε στους ανθρώπους για να βλέπουν μέσα του και να διαπιστώνουν την πνευματική τους κατάσταση. Μπροστά στο Χριστό βλέπει κάθε άνθρωπος, σαν σε πεντακάθαρο καθρέφτη, τον εαυτό του άρρωστο και άσχημο. Βλέπει όμως και την πρωταρχική εικόνα του – πώς ήταν κάποτε και πώς πρέπει να ξαναγίνει. Ο αμαρτωλός Ζακχαίος εξωτερικά ήταν υγιής, όμορφος. Όταν πήγε να γνωρίσει τον Κύριο Ιησού είδε τη φοβερή λέπρα του κι ένιωσε τον τρομερό πόνο, που δεν μπορεί να γιατρέψει κανένας επίγειος γιατρός, παρά μόνο ο Χριστός.\nΗ σημερινή ευαγγελική περικοπή περιγράφει έναν αμαρτωλό που μετανόησε. Μιλάει για τον κοντόσωμο Ζακχαίο, που εξαγνίστηκε με τη μετάνοια και σκαρφάλωσε σ’ ένα δέντρο για να δει το Χριστό, τον Ύψιστο· που θεραπεύτηκε από την πνευματική λέπρα της πλεονεξίας και της φιλοχρηματίας με τη δύναμη του παντοδύναμου Χριστού. Ο Κύριος έφερε πολλούς στη μετάνοια· βρήκε κι έσωσε πολλούς «απολωλότες»· κάλεσε κοντά Του πολλούς που είχαν ξεστρατίσει και τους έβαλε στο σωστό δρόμο. Η θεία πρόνοια όμως θέλησε να καταγραφούν στο ευαγγέλιο λίγα παραδείγματα μετανοίας, εκείνα που είναι χαρακτηριστικά και διδακτικά για όλες τις γενιές των ανθρώπων.\nΤο παράδειγμα του αποστόλου Πέτρου δείχνει μια επανειλημμένη πτώση για το φόβο των ανθρώπων, αλλά και μετάνοια από αγάπη για το Θεό. Το παράδειγμα της αμαρτωλής γυναίκας φανερώνει τη λέπρα της ανηθικότητας και τη θεραπεία της. Το παράδειγμα του Ζακχαίου δείχνει τη λέπρα της πλεονεξίας και τη θεραπεία της. Το παράδειγμα του μετανιωμένου ληστή στο σταυρό δείχνει τη δυνατότητα και τη σωστική δύναμη της μετάνοιας ακόμα και στο μεγαλύτερο αμαρτωλό, ως και την ύστατη στιγμή της ζωής, μόλις πριν από το θάνατο.\nΌλα τα παραδείγματα αυτά είναι ανθρώπων που μετανόησαν αλλά είχαν ελπίδα, που οδηγεί στη ζωή. Είναι εικόνες μετάνοιας που μπαίνουν μπροστά μας, ώστε ανάλογα με την αμαρτωλή μας κατάσταση, να διαλέξουμε το δρόμο ή τον τρόπο της σωτηρίας μας. Υπάρχει όμως και μετάνοια που είναι νεκρική, απελπισμένη και αυτοκτονική. Τέτοια ήταν η μετάνοια του προδότη Ιούδα: «Ήμαρτον παραδούς αίμα αθώον…και απελθών απήγξατο» (Ματθ. κζ’ 4,5).\nΤέτοια μετάνοια, που οδηγεί στην απόγνωση και την αυτοκτονία, δεν έχει σχέση με την ευλογημένη χριστιανική μετάνοια. Είναι σατανική και αυτοκαταστροφική οργή που στρέφεται κατά του κόσμου, αλλά και κατά της ίδιας της ζωής. Τέτοια μετάνοια είναι σατανική αποστροφή και περιφρόνηση προς τον άνθρωπο, προς τον κόσμο και τη ζωή. Σήμερα όμως ας σταθούμε στο υπέροχο παράδειγμα της σωστικής μετάνοιας του Ζακχαίου, που διαβάζουμε στο σημερινό ευαγγέλιο: «Και εισελθών (ο Ιησούς) διήρχετο την Ιεριχώ. και ιδού ανήρ ονόματι καλούμενος Ζακχαίος, και αυτός ην αρχιτελώνης, και ούτος ην πλούσιος και εζήτει ιδείν τον Ιησούν τις εστι, και ουκ ηδύνατο από του όχλου, ότι τη ηλικία μικρός ην· και προσδραμών έμπροσθεν ανέβη επί συκομορέαν, ίνα ίδη αυτόν, ότι δι’ εκείνης ήμελλε διέρχεσθαι» (Λουκ. ιθ’ 1-4). Αυτό έγινε τον καιρό που ο Κύριος έκανε κι άλλο ένα θαύμα στην Ιεριχώ:\nτη θεραπεία του τυφλού Βαρτιμαίου. Αυτό που έκανε ο Χριστός στο Ζακχαίο δεν ήταν καθόλου μικρότερο από τη θεραπεία του τυφλού. Άνοιξε τα σωματικά μάτια του Βαρτιμαίου και τα πνευματικά μάτια του Ζακχαίου. Εξάλειψε την τυφλότητα από τα μάτια του Βαρτιμαίου κι από την ψυχή του Ζακχαίου. Στον Βαρτιμαίο άνοιξε τα παράθυρα για να δει τα θαυμάσια του Θεού στον ορατό κόσμο, στο Ζακχαίο άνοιξε τα παράθυρα της ψυχής, για να δει τα θαυμάσια του Θεού στον ουράνιο, τον πνευματικό κόσμο.\nΤο ίδιο έκανε και στην περίπτωση του Ζακχαίου. Ο αρχιτελώνης ήθελε μόνο να τον δει. Ο Κύριος όμως δεν τον περιόρισε εκεί. Τον κάλεσε πρώτος και μετά τον επισκέφτηκε στο σπίτι του. Έτσι συμπεριφερόταν ο Κύριος. Προσέξτε τώρα τη συμπεριφορά των συνηθισμένων αμαρτωλών ανθρώπων, εκείνων που κομπάζουν με αυτοθαυμασμό και αυτοεκτίμηση: «Και ιδόντες πάντες διεγόγγυζον λέγοντες ότι παρά αμαρτωλώ ανδρί εισήλθε καταλύσαι» (Λουκ. ιθ’ 7). Είναι ανυπολόγιστη δυστυχία το γεγονός ότι η γλώσσα του ανθρώπου «προτρέχει της διανοίας του». Οι άνθρωποι αυτοί, που η ψυχή τους είχε κλίση προς την κακία κι ο νους τους ήταν αδύναμος, διαμαρτύρονταν, γόγγυζαν και παραπονούνταν, χωρίς να γνωρίζουν τις διαθέσεις του Κυρίου Ιησού, ούτε και την πιθανότητα να είχε αλλάξει ο αμαρτωλός Ζακχαίος, να είχε μετανοήσει.\nΜε τον κοντόφθαλμο νου τους σκέφτονταν, πως ο Κύριος Ιησούς πήγαινε στο σπίτι του Ζακχαίου, επειδή δεν ήξερε πόσο μεγάλος αμαρτωλός ήταν ο αρχιτελώνης. Οι Φαρισαίοι έκαναν μια εξίσου κοντόφθαλμη κριτική κι όταν ο Κύριος άφησε την αμαρτωλή γυναίκα να πλύνει τα πόδια Του: «Ούτος ει ην προφήτης, εγίνωσκε αν τις και ποταπή η γυνή ήτις άπτεται αυτού, ότι αμαρτωλός εστι» (Λουκ. ζ’ 39). Έτσι έκριναν τότε, έτσι κρίνουν και σήμερα όσοι έχουν σαρκική αντίληψη, αυτοί που κρίνουν από τα εξωτερικά σημεία και δε γνωρίζουν τα βάθη της ευσπλαχνίας του Θεού ή της καρδιάς του ανθρώπου. Ο Χριστός είπε αρκετές φορές πως στον κόσμο ήρθε για χάρη των αμαρτωλών, ιδιαίτερα μάλιστα των μεγάλων αμαρτωλών. Όπως ο γιατρός δεν επισκέπτεται τους υγιείς αλλά τους αρρώστους, έτσι κι ο Κύριος επισκέπτεται εκείνους που έχουν προσβληθεί από την αμαρτία, όχι τους δίκαιους. Στο ευαγγέλιο δεν αναφέρεται για την περίπτωση αυτή πώς ο Κύριος επισκέφτηκε στην Ιεριχώ κάποιον δίκαιο άνθρωπο, αλλά πώς βιάστηκε να επισκεφτεί το σπίτι του αμαρτωλού Ζακχαίου. Έτσι συμπεριφέρεται κάθε συνειδητός γιατρός στο νοσοκομείο. Επισκέπτεται αμέσως το κρεβάτι του πιο βαριά άρρωστου.\nTags: μετάνοια, ΟΡΘΟΔΟΞΙΑ\nPrevious PostΗ πιο σπανια εικόνα της Παναγίας (ΦΩΤΟ)\nNext PostΚυριακή των Μυροφόρων και το μεγαλείο του ρόλου της γυναίκας για μια καλύτερη κοινωνία\nΤο θαύμα της Πεντηκοστής,….giortazo.gr


Σεισμός τώρα Σάμος-φωτιά τώρα ειδήσεις - ΕΚΚΛΗΣΙΑ ONLINE\nΣάββατο, 31 Αυγούστου 2019 01:00\nΑρχική » ΝΕΑ » Σεισμός τώρα Σάμος-φωτιά τώρα ειδήσεις\nΤα πλήγματα του Εγκέλαδου έγιναν αισθητά όμως δεν έχουν προκαλέσει τραυματισμούς ή ζημιές.\nΣυναγερμός σήμανε στην Πυροσβεστική, λίγο πριν από τις 15:00 το μεσημέρι της Παρασκευής 30 Αυγούστου για φωτιά στην Αρτέμιδα, Αττικής.\nΣύμφωνα με την Πυροσβεστική, η φωτιά καίει σε ξερά χόρτα σε οικοπεδική έκταση στην οδό Αγίου Σεραφείμ και σύμφωνα με το irafina.gr είναι κοντά σε σπίτια.\nΣτο σημείο σπεύδουν 15 Πυροσβέστες με έξι οχήματα ενώ αναμένεται να ενισχυθούν οι δυνάμεις της Πυροσβεστικής.\n10 μήνες πριν ΕΛΛΑΔΑ, ΝΕΑ2019, ΕΙΔΗΣΕΙΣ, πυρκαγιά, σεισμός, τώρα, ΦΩΤΙΑ\nΤα μοναστήρια Πατροκοσμά και Παρηγορήτισσας στον μακρινό ΚαναδάΕΜΥ Καιρός: Η πρόγνωση για σήμερα Σάββατο 31 Αυγούστου\nΕορτολόγιο ποιοι γιορτάζουν σήμερα 31 Δεκεμβρίου: Αρχιμηνιά κι Αρχιχρονιά κάλαντα\nΠοιοι γιορτάζουν σήμερα 31 Δεκεμβρίου: Η Οσία Μελάνη η Ρωμαία έζησε στα χρόνια πού βασιλιάς ήταν ο Ονώριος, δεύτερος γιος του Μεγάλου Θεοδοσίου. Οι γονείς της, ευγενείς και πλούσιοι, την πάντρεψαν σε μικρή ηλικία και απέκτησε δύο παιδιά. Όμως μεγάλες δοκιμασίες την περίμεναν. Την μητρική της καρδιά σπάραξε ο θάνατος των δύο παιδιών της. Μετά από λίγο και εντελώς ξαφνικά, πέθανε ο σύζυγος της. Και για να γεμίσει το πικρό ποτήρι της λύπης, χάνει και τους γονείς της.\nΦΩΤΙΑ ΤΩΡΑ στο Καρατζά Τροιζηνίας


Αλλα θέλω κι άλλα κάνω… | Η ΚΑΘΗΜΕΡΙΝΗ\nΟλα τα κείμενα δείχνουν ότι η κυβέρνηση έχει δεσμεύσει τη χώρα να παράγει πρωτογενή πλεονάσματα 3,5% του ΑΕΠ για τα επόμενα δέκα χρόνια. Μπορεί στο τρίτο (και φαρμακερό) μνημόνιο να αναφέρεται ότι θα διατηρήσει αυτό το πλεόνασμα «μεσοπροθέσμως», όμως στην έκθεση συμμόρφωσης, με την οποία εκταμιεύτηκαν τα 7,5 δισ. ευρώ της α΄ υποδόσης τον Ιούνιο 2016, αναφέρεται ρητά στη «διατήρηση πρωτογενών πλεονασμάτων 3,5% του ΑΕΠ μέχρι το 2028». Οπως σημείωσε με άρθρο του στην «Καθημερινή» (15.12.2016) ο σύμβουλος του κ. Κυριάκου Μητσοτάκη για δημοσιονομικά θέματα κ. Στέλιος Πέτσας, «η δέσμευση για 3,5% του ΑΕΠ πρωτογενές πλεόνασμα αφορά “το 2018 και μετέπειτα”» και εγγράφεται και στον ελληνικό νόμο 4336/2015.\nΠροφανώς η δέσμευση αυτή δεν οφείλεται στο γεγονός ότι είναι «απίστευτος ο κόσμος κι ο χαρακτήρας μας», που λέει και σε ένα γνωστό τραγούδι ο Σωκράτης Μάλαμας. Είναι το αποτέλεσμα της έλλειψης οποιουδήποτε σχεδίου από το, κατά Βαρουφάκη, «αριστερό τσούρμο» (αυτό διαφεντεύει σήμερα τη χώρα) για αντιμετώπιση της κρίσης. Με άλλα λόγια, αυτό που θέλουμε τώρα να διαπραγματευτούμε είναι αυτό που συνομολόγησε στις Βρυξέλλες ο κ. Τσίπρας ύστερα από 17 ώρες, εκείνο τον θλιβερό Ιούλιο του 2015.\nΤο 3,5% πλεόνασμα για δέκα χρόνια είναι επί της ουσίας το αποτέλεσμα του πανικού που επικράτησε μετά τη διαπραγμάτευση με τα πουκάμισα έξω, τότε που ο ανεκδιήγητος νάρκισσος απειλούσε τον Βόλφγκανγκ Σόιμπλε με έξοδο της Ελλάδος από την Eυρωζώνη και ο Γερμανός υπουργός Οικονομικών σκεφτόταν «αμήν και πότε!». Είναι το αποτέλεσμα μιας διαδικασίας που στοίχισε στην οικονομία 80 δισ. και οδήγησε τη χώρα στο χείλος του γκρεμού. Με άλλα λόγια η Ελλάδα έβαλε μόνη της το κεφάλι στον τορβά, επειδή κάποιος αυτάρεσκος έπεισε τον αδαή πρωθυπουργό ότι μπορεί με τις μπαρούφες του να εκβιάσει τις υπόλοιπες χώρες της Eυρωζώνης.\nΤώρα η κυβέρνηση πελαγοδρομεί και πάλι χωρίς σχέδιο. Από τη μια ο υπουργός Οικονομικών δηλώνει ότι θέλει το Διεθνές Νομισματικό Ταμείο στο πρόγραμμα και από την άλλη ο πρωθυπουργός το κατακεραυνώνει και διαπραγματεύεται –λέμε τώρα…– την αποχώρησή του. Από τη μια ζητεί διευθέτηση του χρέους από τους Ευρωπαίους εταίρους και μείωση των στόχων για τα πρωτογενή πλεονάσματα κι από την άλλη τούς κάνει τον καμπόσο «δεν θα μας πουν αυτοί τι θα κάνουμε το πλεόνασμα». Επομένως, όσοι έλεγαν «περνούν τα χρόνια, θα συμμορφωθούν», τζάμπα κρατούν λογαριασμό…


Είσαι Nefelibata, το ξέρεις;\nΣήμερα θα ήθελα να σου συστήσω την λέξη Nefelibata (νεφελιμπάτα). Πρόκειται για μία Πορτογαλική λέξη όπου η κυριολεκτική της μετάφραση είναι “εκείνος που περπατά στα σύννεφα”. Η σημασία της δεν είναι σαν να είναι κάποιος χαμένος στα σύννεφα, αλλά αναφέρεται σε κάποιον που είναι ανορθόδοξος και μοναδικός. Το να είσαι Nefelibata σημαίνει να σκέφτεσαι και να ζεις έξω από τα τετριμμένα, να είσαι πιστός στην καρδιά σου και να ακολουθείς τον δικό σου δρόμο.\nΈνα τρανό παράδειγμα Nefelibata είναι η σχεδιάστρια μόδας Coco Chanel. Ξεκινώντας από τον σχεδιασμό καπέλων, έφτασε στο να καθιερώσει το πλέον κλασσικό μικρό μαύρο φόρεμα, δημιουργώντας τον δικό της δρόμο παίρνοντας τεράστια για την εποχή ρίσκα. Τις πρώτες δεκαετίες του 20ού αιώνα, οι γυναικείες ενδυμασίες (και όχι μόνο) ήταν ιδιαίτερα περιοριστικές, μία κυρία έπρεπε οπωσδήποτε να φοράει τον αποπνικτικό κορσέ της. H Chanel, αντίθετη στο ρεύμα, δανείστηκε το κοστούμι του συντρόφου της και σύντομα ξεκίνησε να σχεδιάζει άνετα και λειτουργικά γυναικεία ρούχα (χρησιμοποιώντας μέχρι και το jersey που μέχρι τότε χρησιμοποιούνταν μόνο για ανδρικά εσώρουχα), συμπεριλαμβάνοντας και το παντελόνι.\nΠαρόλο που στην αρχή οι άνθρωποι ήταν ιδιαίτερα σοκαρισμένοι από τα “επαναστατικά” της ρούχα, σύντομα τα δοκίμασαν, κάνοντας της επίδρασή της πάντα ζωντανή. Θέλει δύναμη και κουράγιο για να ακολουθήσει κάποιος τον δρόμο του, ειδικά όταν τον έχουν μεγαλώσει να σκέφτεται ότι αυτός ο δρόμος είναι λάθος.\nΤο να είσαι Nefelibata δεν σημαίνει ότι αγνοείς τις κοινωνικές αρχές και αξίες, σημαίνει ότι επιτρέπεται να έχεις τις δικές σου απόψεις και να βρεις τον δρόμο σου σύμφωνα με αυτές. Δίνεις στον εαυτό σου την άδεια να ακούσει την καρδιά σου και ενσωματώνεσαι πλήρως σε αυτό που είσαι. Περπατάς τον δικό σου δρόμο και γιορτάζεις καθημερινά την μοναδικότητά σου, ακόμα κι αν αυτό είναι μερικές φορές λίγο ανορθόδοξο.\nΌπως πολύ σωστά είπε η ίδια η Chanel: “Η πιο θαρραλέα πράξη είναι να σκέφτεσαι μόνος σου, φωναχτά”.\nΌλοι είμαστε Nefelibata, αρκεί να το αποδεχτούμε.


Αβέβαιο αν θα βρεθεί λύση για το Ταμείο Ανάκαμψης - TheNewspaper.gr\n-178 min. ago-Σκόπελος: «Βροχή» τα πρόστιμα στην Εστίαση για μη χρήση μάσκας\n-174 min. ago-Συνελήφθη 24χρονος Βολιώτης με χασίς\n-170 min. ago-Η «Δήμητρα» Νέας Αγχιάλου στο Εθνικό Ευρετήριο Άυλης Πολιτιστικής Κληρονομιάς\n-156 min. ago-Λάρισα: Η Κουτσουπιά όπως δεν την έχετε ξαναδεί (βίντεο)\n-151 min. ago-Τέσσερις θάνατοι λόγω κορωνοϊού και 966 κρούσματα σε μια ημέρα\n-150 min. ago-Σε διαρκή επαφή Βερολίνο, Αθήνα και Άγκυρα\n-149 min. ago-Χειροπέδες στον «λογιστή» που εξαπατούσε ηλικιωμένους «χτυπώντας» τους στο... συναίσθημα\n-131 min. ago-Πιθανόν να απαγορευθεί η είσοδος σε πολίτες της χώρας αν έχουν προσβληθεί από κορωνοϊό\n-129 min. ago-Απεγκλωβισμός τριών ατόμων και ενός βρέφους από φλεγόμενο κτήριο στη Θέρμη Θεσσαλονίκης\n-127 min. ago-Νυχτερινή διασκέδαση “ώρα μηδέν” στη Λάρισα: Από σήμερα όλα θα κλείνουν τα μεσάνυχτα


Λόπεθ: «Περήφανος για τους παίκτες μου» (vid) - Fosonline\nΛόπεθ: «Περήφανος για τους παίκτες μου» (vid)\nΟ τεχνικός του Βόλου, Άνχελ Λόπεθ δήλωσε χαρούμενος για τη νίκη της ομάδας του επί της ΑΕΚ στο φινάλε της κανονικής περιόδου του πρωταθλήματος.\nΟ τεχνικός της ομάδας της Μαγνησίας, Άνχελ Λόπεθ δεν έκρυψε τη χαρά του για τη μεγάλη νίκη επί της ΑΕΚ και χαρακτήρισε άκρως επιτυχημένη τη χρονιά για τον Βόλο.\n«Το μόνο που έχω να πω είναι ότι τελειώνει η κανονική περίοδος και δηλώνω περήφανος για τους παίκτες μου. Άξιζαν τη νίκη γιατί ήμασταν πολύ καλύτεροι, ειδικά στο πρώτο ημίχρονο. Είχαμε τον έλεγχο του παιχνιδιού και όπως συνέβη και σε άλλο ματς με την ΑΕΚ, αλλά και με τον Ολυμπιακό δεν κινδυνέψαμε ιδιαίτερα.\nΓια τον Βόλο είναι η δεύτερη φορά μέσα σε 10 ημέρες που κερδίσαμε μία ομάδα σαν την ΑΕΚ κι αυτό λέει πολλά... Και στο πρώτο γύρο είχαμε φέρει 2-2 με την ΑΕΚ. Αξίζαμε και τότε τη νίκη. Αξίζαμε και στο Κύπελλο να περάσουμε, αν και η ΑΕΚ έβαλε στο πρώτο παιχνίδι τέσσερα γκολ που δείχνει την ποιότητά της.\nΒόλος - ΑΕΚ 1-0: Όπως και στο Κύπελλο!\nΣαν γενικό σχόλιο η χρονιά είναι επιτυχημένη για την ομάδα μου και ήταν απόλαυση για εμένα. Έχω παλέψει, έχουμε προσπαθήσει πάρα πολύ για να φτάσουμε εδώ έως ομάδα.\nΉρθα τον Βόλο με όρεξη και όραμα να μεγαλώσει ως ομάδα. Αυτό δεν έχει να κάνει με τη βαθμολογία. Βελτιώθηκαν και οι παίκτες, μέσα απ’ αυτή τη διαδικασία. Δεν είναι μόνο η 7η θέση. Είναι πως κατακτήθηκε. Με θάρρος και τόλμη ως ομάδα».


Αναρτήθηκε από Wilson Wilson Νοεμβρίου 27, 2020\nΗ ιστορία του Νταν Γουάιτ, του ανθρώπου που σκότωσε τον Χάρβεϊ Μιλκ και τον δήμαρχο του Σαν Φρανσίσκο και καταδικάστηκε με την ελάχιστη ποινή λόγω...κατανάλωσης γλυκών\nΟ Νταν Γουάιτ γνώριζε πολύ καλά το κτίριο του Σαν Φρανσίσκο. Εργαζόταν εκεί για περίπου έναν χρόνο. Μπήκε από ένα παράθυρο για να αποφύγει τον ανιχνευτή μετάλλων της κεντρικής εισόδου. Μάρτυρες θα δηλώσουν μετά πως αρκετές φορές έμπαινε έτσι στο δημαρχείο για να γλιτώσει χρόνο. Είχε μαζί του το 38άρι ρεβόλβερ Smith&Wesson που κρατούσε από την εποχή που ήταν αστυνομικός και τουλάχιστον δέκα σφαίρες. Μπήκε στο γραφείο του δημάρχου Τζορτζ Μοσκόουν και ακούστηκαν φωνές και πυροβολισμοί. Εκτέλεσε τον Μοσκόουν με τέσσερις σφαίρες, μια στον ώμο, μια στο στήθος και δύο στο κεφάλι. Γέμισε ξανά το περίστροφο και βγήκε στο διάδρομο. Κατευθύνθηκε στο γραφείο του Χάρβεϊ Μιλκ, που βρισκόταν στην άλλη πλευρά του κτιρίου. Τον συνάντησε στο τέλος του διαδρόμου. «Πάμε στο γραφείο σου, θέλω μιλήσουμε» του είπε. Όταν η πόρτα έκλεισε τον πυροβόλησε τρεις φορές. Ο Μιλκ έπεσε αιμόφυρτος στο πάτωμα. Ο Γουάιτ πήγε από πάνω του, κόλλησε στο πιστόλι στο κεφάλι και πυροβόλησε ακόμα δύο φορές.\nΒγήκε από το δημαρχείο και κατευθύνθηκε σε ένα εστιατόριο. Πήρε τηλέφωνο τη σύζυγο του και της ζήτησε να συναντηθούν σε μια κοντινή εκκλησία. Εκεί της εξομολογήθηκε τις πράξεις του. Ήταν δίπλα του όταν παραδόθηκε στο αστυνομικό τμήμα. Ο ντετέκτιβ που ανάλαβε την ανάκριση του τον ρώτησε τι συνέβη. «Απλά τους πυροβόλησα» είπε.\nΤην ημέρα της δολοφονίας ο Νταν Γουάιτ ήταν 31 ετών. Βετεράνος του πολέμου στο Βιετνάμ και πρώην πυροσβέστης και αστυνομικός. Είχε εκλεγεί στο δημοτικό συμβούλιο του Σαν Φρανσίσκο στα τέλη του 1977, μια εποχή που στην πόλη γινόταν ένα είδος επανάστασης για τα δικαιώματα των ομοφυλοφίλων αλλά και άλλων καταπιεσμένων κοινωνικών ομάδων.\nΠαρότι ο Γουάιτ δεν συμφωνούσε με τα όσα συνέβαιναν στην πόλη δεν είχε εκφράσει ακραίες απόψεις. Μάλιστα σε πολλές περιπτώσεις είχε συνεργαστεί με τον Χάρβεϊ Μιλκ. Χαρακτηριστικό είναι ότι τον είχε καλέσει στη βάπτιση ενός από τα παιδιά του.\nΉταν μάλιστα ο Γουάιτ που έπεισε την πρόεδρο του συμβουλίου, Νταϊάν Φαϊνσταϊν να τοποθετήσει τον Μιλκ στη θέση του υπευθύνου της επιτροπής για τους δρόμους και τις μεταφορές στην πόλη.\nΓενικότερα ο Γουάιτ εμφανιζόταν διχασμένος πάνω στον θέμα των ομοφυλοφίλων. Αντιτάχθηκε στην πρωτοβουλία Μπριγκς για απαγόρευση πρόσληψης ομοφυλοφίλων στα σχολεία της Καλιφόρνια αλλά δεν στήριξε το ψήφισμα για την απαγόρευση των διακρίσεων κατά των ομοφυλοφίλων στη στέγαση και την εργασία.\nΤο σημείο.. θραύσης\nΤο 1978 ο Νταν Γουάιτ (δεξιά στη φωτό) αντιμετώπιζε σοβαρά οικονομικά προβλήματα και ένιωθε μεγάλη ψυχολογική πίεση. Είχε τρία παιδιά και εκμυστηρευόταν σε φίλους του ότι δεν μπορεί να τα βγάλει πέρα μόνο με το μισθό του συμβούλου. Ένα μικρό εστιατόριο που είχε ανοίξει απέτυχε.\nΣτις αρχές του Νοεμβρίου αντέδρασε έντονα στην πρόταση για δημιουργία κέντρου αποτοξίνωσης σε μια περιοχή της πόλης. Είχε έντονες λογομαχίες με τον Μιλκ αλλά και άλλα μέλη του συμβουλίου. Στις 10 Νοεμβρίου 1978 υπέβαλλε την παραίτηση του. Εξηγώντας τους λόγους μίλησε για διαφθορά στους κόλπους της δημοτικής αρχής της πόλης αλλά και αδυναμία να ανταπεξέλθει οικονομικά με τον μισθό που έπαιρνε.\nΜόλις τέσσερις μέρες μετά απέσυρε την παραίτηση του και ζήτησε από τον δήμαρχο Μοσκόουν να τον επαναφέρει στο συμβούλιο.\nΑρχικά ο Μοσκόουν δέχθηκε το αίτημα όμως μετά από πιέσεις που δέχθηκε από αρκετούς συμβούλους (μεταξύ των οποίων και ο Μιλκ) αποφάσισε να τον αντικαταστήσει. Θα ανακοίνωνε την απόφαση του στις 27 Νοεμβρίου 1978. Ο Γουάιτ είχε ενημερωθεί για την απόφαση από φίλους του στο συμβούλιο.\nΜετά την παράδοση και την ομολογία του ο Γουάιτ βρισκόταν αντιμέτωπος με την ποινή του θανάτου. Είχε εκτελέσει μελετημένα και εν ψυχρώ δύο ανθρώπους. Η δίκη όμως εξελίχθηκε πολύ διαφορετικά απ' ό,τι αναμενόταν.\nΟι δικηγόροι του ακολούθησαν μια τακτική η οποία έμεινε γνωστή στα δικαστικά χρονικά των ΗΠΑ ως «Twinkie defense». Υποστήριξαν ότι ο Γουάιτ αντιμετώπιζε ψυχολογικά προβλήματα και λόγω της κατάθλιψης του δεν θα μπορούσε να έχει προμελετήσει τους φόνους. Ως απόδειξη των ισχυρισμών παρουσίασαν την αλλαγή στη διατροφή του. Τόνισαν ότι το τελευταίο διάστημα ο πελάτης τους είχε στραφεί στο λεγόμενο «junk food», καταναλώνοντας μεγάλες ποσότητες αναψυκτικών και γλυκών, μεταξύ των οποίων ντόνατς και Twinkies (γλυκά σνακ).\nΟ ψυχίατρος Μάρτιν Μπλίντερ, ο οποίος κατέθεσε στη δίκη, υποστήριξε πως ο δράστης βρίσκονταν εκείνη την εποχή σε κατάθλιψη συμπεριφερόμενος αλλόκοτα (είχε παραιτηθεί από τη δουλειά του στον δήμο, είχε απομακρυνθεί από τη γυναίκα του, κυκλοφορούσε ατημέλητος) και οι τροφές που κατανάλωνε είχαν επιδράσει στη ψυχολογία του προκαλώντας έντονα σκαμπανεβάσματα. Ο ψυχίατρος Τζορτζ Σόλομον τόνισε πως ο Γουάιτ υπέστη μια έκρηξη και κατά τον χρόνο του φόνου τον έλεγχο του εαυτού του είχε αναλάβει ένας "αυτόματος πιλότος" και ο ίδιος αδυνατούσε να αντιδράσει διαφορετικά. Στηριζόμενος σε αυτά o συνήγορος υπεράσπισης Ντάγκλας Σμιντ ισχυρίσθηκε πως ο δράστης ήταν άτομο μειωμένου καταλογισμού. Οι ένορκοι φάνηκαν να έχουν πειστεί. Μάλιστα κάποιοι από αυτούς δάκρυσαν όταν άκουσαν την ηχογράφηση της ομολογίας του Γουάιτ.\nH φυλακή και το τέλος\nΠαρότι ο Γουάιτ είχε ξεκάθαρα οργανώσει τη διπλή δολοφονία η «Twinkie defense» επισκίασε τα πάντα. Οι ένορκοι παρέβλεψαν ότι μπήκε από το παράθυρο για να μην εντοπιστεί το όπλο του αλλά και το γεγονός ότι είχε μαζί του παρά πολλές σφαίρες. Δεν στάθηκαν στο γεγονός ότι μετά τους πρώτους πυροβολισμούς είχε την ψυχραιμία να πλησιάσει τα δύο θύματα και να τους ρίξει στο κεφάλι για να τα αποτελειώσει. Η ετυμηγορία τους ήταν ανθρωποκτονία και όχι δολοφονία εκ προθέσεως. Αυτό είχε ως αποτέλεσμα ο Γουάιτ να καταδικαστεί σε μόλις επτά χρόνια φυλάκιση. Η απόφαση προκάλεσε οργή και διαδηλώσεις αλλά η ποινή δεν άλλαξε.\nΜετά από μόλις πέντε χρόνια στη φυλακή ο Γουάιτ αφέθηκε ελεύθερος τον Ιανουάριο του 1984. Αρχικά μεταφέρθηκε στο Λος Άντζελες για να περάσει τον έναν χρόνο της αναστολής του και στη συνέχεια εξέφρασε την επιθυμία να επιστρέψει στο Σαν Φρανσίσκο. Η τότε δήμαρχος της πόλης Νταϊαν Φαϊνστάιν με επίσημη ανακοίνωση της του ζήτησε να μην το κάνει.\nΟ Γουάιτ όμως επέστρεψε και επιχείρησε να ξαναχτίσει τη ζωή και την οικογένεια του. Πολύ σύντομα όμως η σύζυγος του τον άφησε και τα πάντα κατέρρευσαν.\nΣτις 21 Οκτωβρίου 1985, λιγότερο από δύο χρόνια από την αποφυλάκιση του, ο Γουάτι έβαλε τέλος στη ζωή του.\nΒρέθηκε μέσα στο γκαράζ του, στη θέση του οδηγού της κίτρινης Buick η οποία ανήκε στη σύζυγο του. Κρατούσε στα χέρια του οικογενειακές φωτογραφίες. Είχε συνδέσει ένα λάστιχο ποτίσματος στην εξάτμιση του αυτοκινήτου και οι αναθυμιάσεις τον σκότωσαν.\nΤο 1998 ο Φρανκ Φαλζόν, ο ντετέκτιβ στον οποίο παραδόθηκε ο Γουάιτ μετά τους φόνους, έκανε μια τρομερή αποκάλυψη. Τόνισε ότι συναντήθηκαν ξανά το 1984 και ο Γουάιτ του ομολόγησε πως είχε πάει στο δημαρχείο όχι μόνο για να σκοτώσει τον Μοσκόουν και τον Μιλκ αλλά ακόμα δύο άτομα. «Ήμουν σε αποστολή. Ήθελα και τους τέσσερις. Η Κάρολ Ρουθ Σίλβερ ήταν το μεγαλύτερο φίδι και ο Γουίλι Μπράουν είχε ενορχηστρώσει όλη την κατάσταση» του είπε ο Γουάιτ.\n«Ένιωσα ότι με χτύπησαν με σφυρί. Κατάλαβα ότι ήταν προμελετημένος φόνος» τόνισε ο Φαλζόν.\nΟι μαρτυρίες, η έρευνα και τα στοιχεία δείχνουν ότι ο Γουάιτ πήγε στο δημαρχείο του Σαν Φρανσίσκο για να σκοτώσει. Όχι γιατί ήταν ομοφοβικός ή είχε προσωπικά θέματα με τον Χάρβεϊ Μιλκ αλλά γιατί ήθελε να εκδικηθεί νιώθοντας προδομένος που δεν θα έπαιρνε τη θέση του πίσω.


Ακαδημία Κοινωνικών Επιστημών της Σαγκάης (SASS) - events.unipi.gr\nΑκαδημία Κοινωνικών Επιστημών της Σαγκάης (SASS)\nΗ Ακαδημία Κοινωνικών Επιστημών της Σαγκάης ιδρύθηκε το 1958 και είναι το παλαιότερο ίδρυμα της Κίνας για τις ανθρωπιστικές επιστήμες και τις κοινωνικές επιστήμες.\nΟ Πρύτανης Άγγελος Κότιος επεσήμανε ότι το πανεπιστήμιο Πειραιώς επιδιώκοντας να είναι ένα Ίδρυμα διεθνούς κύρους, να αναγνωρίζεται για την αριστεία στην εκπαίδευση και την έρευνα, για την παραγωγή και διάδοση γνώσης αιχμής και για τον ρόλο του στη διαμόρφωση αξιών και στην αντιμετώπιση σύγχρονων επιστημονικών, κοινωνικών και οικονομικών προκλήσεων, υπογράφει το μνημόνιο συνεργασίας με την SASS για την περαιτέρω ενδυνάμωση της διεθνοποίησης και της εξωστρέφειας ταυτόχρονα με την επέκταση των στρατηγικών συνεργασιών.\nΣτη συνάντηση εκ μέρος της ξένης αντιπροσωπίας παρέστησαν οι κ. ZHANG Zhaoan Αντιπρόεδρος και Ερευνητής καθηγητής, κ. SHI Liangping πρώην Διευθυντής του Τμήματος Οικονομικών και Ερευνητής καθηγητής, κ. TANG Yunyi Διευθυντής Επικοινωνιών Ερευνητής καθηγητής, κ. CHEN Jianxun Αναπληρωτής Καθηγητής Ερευνών, Ινστιτούτο Εθνικής Οικονομίας. Από το πανεπιστήμιο Πειραιώς συμμετείχαν ο Πρύτανης Άγγελος Κότιος και οι Αντιπρυτάνεις Παντελής Παντελίδης και Γρηγόρης Χονδροκούκης. Επίσης οι Αν. Καθηγήτρια Μαρία Μποϊλέ, ο Επ. Καθηγητής Σπύρος Ρουκανάς και η Δρ. Χριστίνα Κοντογουλίδου.\nΤι είναι η SASS? ( φωτογραφία) Το δεύτερο μεγαλύτερο ίδρυμα της χώρας, μετά την Κινεζική Ακαδημία Κοινωνικών Επιστημών (CASS) στο Πεκίνο. Εκτός από τα κονδύλια της δημοτικής κυβέρνησης της Σαγκάης, η ακαδημία αντλεί οικονομική υποστήριξη από μη κυβερνητικές πηγές στο εσωτερικό και στο εξωτερικό. Το SASS διαθέτει 17 ινστιτούτα και 27 διεπιστημονικά κέντρα που διεξάγουν θεωρητική έρευνα και εφαρμοσμένες σπουδές στις ανθρωπιστικές και κοινωνικές επιστήμες. Επίσης έχει συνάψει πάνω από 60 συνεργασίες με διεθνείς εταίρους. Κάθε χρόνο φιλοξενεί πάνω από 1.000 ξένους επισκέπτες και εκατοντάδες διεθνείς διασκέψεις, διαλέξεις και σεμινάρια, όπως εκπροσωπείται από το διετές Παγκόσμιο Φόρουμ για τις Μελέτες της Κίνας. Στο προσωπικό του υπάρχουν 123 ερευνητές, 181 συνεργάτες ερευνητές και περισσότεροι από 30 επίτιμοι και διακεκριμένοι καθηγητές, όπως ο Lawrence Robert Klein και ο Douglass C. North.


Θανατηφόρο τροχαίο – Το αυτοκίνητο του «καρφώθηκε» σε τοίχο – energinews.gr\nΈνας 53χρονος έχασε τη ζωή του και ενώ κινούνταν με το αυτοκίνητο του σε περιοχή της Ασής Γωνιάς στο Ρέθυμνο.\nΥπό συνθήκες που δεν έχουν διευκρινιστεί, ο άτυχος άντρας έχασε τον έλεγχο του οχήματος του με αποτέλεσμα εκείνο να βγει εκτός πορείας και να «καρφωθεί» σε τοίχο.\nΑπό το σημείο έτυχε να περνάει μια αγροτική γιατρός ενώ άμεσα ειδοποιήθηκε και το ΕΚΑΒ.\nΠαρά τις προσπάθειες ανάνηψης που έγιναν, ήταν ήδη αργά καθώς ο 63χρονος είχε ήδη χάσει τη μάχη για τη ζωή του.\nΗ σορός του μεταφέρθηκε στο νοσοκομείο Ρεθυμνου για νεκροψία νεκροτομή ενώ υπάρχουν πληροφορίες που αναφέρουν ότι δεν αποκλείεται ο 63χρονος να υπέστη ανακοπή και ως εκ τούτου έχασε τις αισθήσεις με αποτέλεσμα να καταλήξει το όχημα που οδηγούσε στον τοίχο.\nPrevious post:Μαρίνα Τζωρμπατζάκη : Το θύμα της στυγερής δολοφονίας στα Δειλινά\nNext post:Νεκρός βρέθηκε 53χρονος κτηνοτρόφος για τον οποίο «στήθηκε» επιχείρηση


Η «μάχη της Αρχιεπισκοπής», 15 Ιουλίου 1974: Τη διαταγή για το πραξικόπημα έδωσε ο αρχηγός των Ενόπλων Δυνάμεων, στρατηγός Γρ. Μπονάνος και την υλοποίησαν ο ταξίαρχος Μ. Γεωργίτσης και ο συνταγματάρχης Κ. Κομπόκης – Apopseis\napopseisfeatured, πραξικόπημα, Μακάριος, Λυσσαρίδης, αντίσταση, Δώρος Λοίζου, Αρχιεπισκοπή\nΤα τανκς της χούντας στους δρόμους της Λευκωσίας στις 15 Ιουλίου 1974. Φωτογραφία ΓΤΠ\n«Κατά τύχη, στις 15 Ιουλίου 1974, ημέρα του πραξικοπήματος, βρέθηκα για προσωπικές εργασίες μου στη Λευκωσία. Μόλις μπήκα στην πόλη άκουσα την πρώτη ”κανονιά”, που προερχόταν από την κατεύθυνση του Ραδιοσταθμού. Κατευθύνθηκα στον Αστυνομικό Σταθμό της Πύλης Πάφου. Πρόσεξα να κατεβαίνουν από μια διπλανή πολυκατοικία άνδρες οπλισμένοι, με πολιτική περιβολή. Κατάλαβα ότι πρόκειται για πραξικόπημα. Κατευθύνθηκα προς το Προεδρικό Μέγαρο. Είδα ότι ήταν περικυκλωμένο από τανκ, που το κτυπούσαν απ’ όλες τις πλευρές.\nΓύρισα πίσω και κατευθύνθηκα προς την πλατεία ”Όχι”, τώρα Δώρου Λοΐζου. Εκεί συνάντησα ομάδες Εδεκιτών που κατευθύνονταν προς το Αρχιεπισκοπικό Μέγαρο. Άφησα το αυτοκίνητό μου στην πλατεία και προχώρησα κι εγώ προς την Αρχιεπισκοπή. Έδειξα εκεί την ταυτότητά μου και μου έδωσαν οπλισμό. Άλλοι Εδεκίτες είχαν ήδη ακροβολιστεί στην γύρω περιοχή. Εμένα μου ανετέθη να φρουρώ την κεντρική είσοδο της Αρχιεπισκοπής ανατολικά με τρεις αστυνομικούς.\nΤα τανκς μόλις έφθασαν εκεί άρχισαν να βάλλουν με τα πυροβόλα τους κατά της Αρχιεπισκοπής. Η πρώτη βολή κτύπησε ένα ντεπόζιτο νερού στα νότια της Αρχιεπισκοπής, κάτω από το οποίον ήσαν ταμπουρωμένοι αντιστασιακοί. Ευτυχώς δεν σημειώθηκαν θύματα, γιατί ακούσαμε τους δικούς μας να βάλλουν και να μας φωνάζουν ”θάρρος αδέλφια. Είμαστε σώοι”. Η δευτέρα βολή κτύπησε το υπνοδωμάτιο του Αρχιεπισκόπου Μακαρίου.\nΣε λίγο πληροφορηθήκαμε ότι ο Μακάριος ζη κι ακούσαμε την φωνή του. Ρωτούσε για την Αρχιεπισκοπή, μας ενεψύχωσε και καλούσε τον λαό σε αντίσταση μέχρις εσχάτων. Μας έδωσε δε ο Μακαριώτατος και μια νουθεσία: ”Να προσέχετε, παιδιά στρατευμένα, που τα παρέσυραν οι πραξικοπηματίες αρχηγοί τους.” (Στο φυλάκιο που βρισκόμουν είχε μικρό ασύρματο κι άκουα καθαρά τη συνδιάλεξη του Μακαριωτάτου με τον κεντρικό ασύρματο στο υπόγειο της Αρχιεπισκοπής.)\nΣε λίγο ο αρχηγός της ΕΔΕΚ δρ Λυσσαρίδης με το σύνθημα ”Μεσόγειος” καλούσε στον ασύρματο την περιοχή ”Ακρόπολις” (σύνθημα της Αρχιεπισκοπής) κι αφού έδωκεν οδηγίες έκλεισε. Ύστερα από λίγα λεπτά κάλεσε πάλιν ο Μακαριώτατος και ζήτησε πληροφορίες για τις εξελίξεις. Η μάχη συνεχιζόταν. Οι πραξικοπηματίες κτυπούσαν με τα πυροβόλα των τανκς κι εμείς με ελαφρά αυτόματα. Λίγο αργότερα βρήκαμε τη συχνότητα του ασύρματου των πραξικοπηματιών κι ακούσαμε που μετέδιδε: “Μας κρατούν καθηλωμένους για πολλήν ώρα. Δεν μπορούμε να προχωρήσουμε… Στείλετε επειγόντως 200 βλήματα, συσσίτιο και ενισχύσεις…”


Όπως έμεινε ακέραιο και το δημόσιο χρέος και πειθήνια η εξυπηρέτησή του. Υποσχέσεις για κατάργηση και διαγραφή αντίστοιχα που έγιναν καπνός όπως και αυτές για αύξηση του κατώτατου μισθού, αφορολόγητο στα 12.000 και άλλες πολλές. Δε χρειάζεται μεγαλύτερη συζήτηση πάνω σε αυτά. Λένε ότι σε ένα περιβάλλον που λένε ψέματα σχεδόν όλοι, το πρόβλημα δεν είναι ότι αυτά γίνονται πιστευτά, αλλά αντίθετα, ότι κανείς ή σχεδόν κανείς δεν έχει πλέον όρεξη να ακούσει ή να συζητήσει οτιδήποτε.\nΠερισσότερα σε αυτή την κατηγορία: « Παρέμβαση και ανακοίνωση του Ρουβίκωνα στα διόδια Κορίνθου-Πατρών Το έφτιαξε η Αριστερά, το αγκάλιασε η Ελλάδα »


Η τρόικα θα επιστρέψει μόλις η Ελλάδα εμφανίσει Πρόεδρο | Ρεμπελίσκος\nΩστόσο, από το επιτελείο του πρωθυπουργού Οικονομικών διαμηνύουν πως πρόοδος υπάρχει. Πολύ πρόοδος.\nΝέο ασφαλιστικό, απολύσεις δημοσίων, μειώσεις στους μισθούς δημοσίου, ιδιωτικοποιήσεις, ρύθμιση κόκκινων δανείων.\nΜε τα μέτρα που θα ψηφίσει η κυβέρνηση Σαμαρά σε λίγες εβδομάδες θα έχουμε κάνει τόση πρόοδο που θα μας πιάσει ζαλάδα.\nΓι’ αυτό και δεν είναι λογικό η τρόικα να ζητά πρόοδο.\nΤο μυστήριο ανέλαβε να λύσει στέλεχος του υπουργείου Οικονομικών που έχει περάσει από τις κυβερνήσεις Σημίτη, Καραμανλή, Γιωργάκη, Παπαδήμου, κάθε Πικραμένου και Σαμαρά και δεν τον έχει κουνήσει κανείς.\nΗ τρόικα δεν ήθελε να πει πρόοδος. Ήθελε να πει πρόεδρος.\nΠρόεδρο θέλει η τρόικα. Πρόεδρο της Δημοκρατίας.\nΓιατί εάν δεν δει Πρόεδρο, τότε σημαίνει πως αυτή η συνάντηση της με τον Σαμαρά, τον Γκίκα και τον Βενιζέλο μπορεί να είναι και η τελευταία. Και θα της λείψουν πολύ της τρόικα οι φίλοι της.\nΓιατί μέχρι η τρόικα να δει Πρόεδρο, θα καθυστερεί η αξιολόγηση. Όσο καθυστερεί η αξιολόγηση, θα καθυστερεί και η τελευταία δόση του παρόντος προγράμματος. Όσο καθυστερεί η τελευταία δόση του παρόντος προγράμματος, θα καθυστερούν και οι ανακοινώσεις για το νέο πρόγραμμα. Και όσο καθυστερούν οι ανακοινώσεις για το νέο πρόγραμμα, θα γίνουν μια χαρά εκλογές.\nΛίγο πριν την έξοδο από τα μνημόνια!\nΧαζοί είναι να κάνουν εκλογές μετά από τις ανακοινώσεις για το νέο πρόγραμμα;\nΥΓ. Πάντως, νομίζω πως ήρθε η ώρα με τη σειρά μου να καταθέσω την δική μου πρόταση για τον νέο Πρόεδρο της Δημοκρατίας. Η καλύτερη λύση θα ήταν ο Χορστ Ράιχενμπαχ.\nΙσχυρή προσωπικότητα, κοσμοπολίτης, άνθρωπος που εμπιστεύονται οι αγορές και οι εταίροι, λατρεύει και την Ελλάδα (τόσο πολύ που τη διοικεί εδώ και τρία χρόνια).\nΕντάξει μωρέ, είναι λίγο Γερμανός. Ε και; Γιατί, η κυβέρνηση που έχουμε είναι ελληνική;\nPosted in Εκλογές, Οικο(α)νομία, Πολιτική Σαλάτα and tagged πακέτο μέτρων τον Δεκέμβριο, τελευταία αξιολόγηση, υπουργείο Οικονομικών, έξοδος από το μνημόνιο και είσοδος στο μνημόνιο, επιστροφή της τρόικα, εκλογές, εκλογή Προέδρου της Δημοκρατίας, κυβέρνηση Σαμαρά, νέο μνημόνιο


Ψήφας Γιάννης: Νοεμβρίου 2017\nΜάριος Μπέγζος: "Η αποδοχή της Θεωρίας της Εξέλιξης από την σύγχρονη ελληνική θεολογία"\nΣτον θετικό τρόπο με τον οποίο η σύγχρονη θεολογία -όχι μόνο η ελληνική αλλά και η ετερόδοξη- αντιμετωπίζει τη θεωρία της εξέλιξης, αναφέρεται ο Μάριος Μπέγζος, Προκοσμήτωρ Θεολογικής Σχολής Εθνικού και Καποδιστριακού Πανεπιστημίου Αθηνών, στην ομιλία του «Η αποδοχή της Θεωρίας της Εξέλιξης από την σύγχρονη ελληνική θεολογία« που πραγματοποιήθηκε στο πλαίσιο του κύκλου εκδηλώσεων «Επιστήμη και θρησκεία: μια περίπλοκη σχέση», στις Τρίτη 24 Ιανουαρίου 2017 στο Εθνικό Ίδρυμα Ερευνών (Αμφιθέατρο Λ. Ζέρβας).\nΕΘΝΙΚΟ ΙΔΡΥΜΑ ΕΡΕΥΝΩΝ (www.eie.gr), Ινστιτούτο Ιστορικών Ερευνών, Τομέας Νεοελληνικών Ερευνών.\nΑναρτήθηκε από Ioannis Psifas στις 5:44 π.μ. Δεν υπάρχουν σχόλια:\nΕτικέτες Δημιουργία, Επιστήμη, Θεολογία, Θεολογική Σχολή\nὍσο θυμᾶμαι ὅτι τὸ συγκεκριμένο κειμήλιο μεταφέρθηκε μὲ συνοδεία μοτοσυκλετιστῶν σὲ γηραιὸ καὶ ἄρρωστο πρωθυπουργό, καὶ ὄχι ἡ μεταλαβιά, τὸ ἐφόδιο τῆς αἰώνιας ζωῆς, ὁ νοῦς μου ἐκταράσσεται καὶ ἐπαναλαμβάνω ἐκεῖνο ποὺ ἔλεγε ἕνας γέρος στὴν πατρίδα μου «μπρέ, μπρέ, μπρὲ τὶ ἐπάθαμε! Τῆς Παναγιᾶς τὰ ροῦχα στὴν πλουσιωτέρα οἰκία τοῦ κόσμου!...»\nΑναρτήθηκε από Ioannis Psifas στις 5:46 π.μ. Δεν υπάρχουν σχόλια:\nΕτικέτες Άγιον Όρος, Γρηγόριος Δοχειαρίου, Μοναχισμός\nΒ' Λυκείου: 1.5 Αθεΐα (5ο δίωρο)\nΒ΄ Λυκείου. Θ.Ε. 1 Θεός\nΟι έννοιες της απιστίας και της δυσπιστίας. Η αθεΐα ως κοσμοθεωρία και ως στάση ζωής.\n- «Θετικό- αρνητικό». Δίνονται στους μαθητές/στις μαθήτριες φράσεις όπως: «Πιστεύω ό,τι βλέπω και ό,τι δεν βλέπω δεν το πιστεύω». «Με τόσο κακό στον κόσμο, δεν υπάρχει Θεός». «Η έννοια του Θεού με εμποδίζει να ζήσω τη ζωή μου». «Η θρησκεία είναι ετεροκαθορισμός». «Ο Θεός έχει πεθάνει». Οι μαθητές/μαθήτριες εκφράζονται θετικά ή αρνητικά και αιτιολογούν την απάντησή τους.\n«Συλλογικός ρόλος» και «χάρτης εννοιών». Οι μαθητές/μαθήτριες στον ρόλο ανθρώπου ο οποίος δεν πιστεύει. Γράφουν χαρτάκια που ξεκινούν με τη φράση: «Δεν πιστεύω στον Θεό επειδή…». Ταξινομούμε ειδολογικά τις απαντήσεις και προσπαθούμε να αποτυπώσουμε ποικίλα είδη και κίνητρα αθεΐας.\nΟρισμός της αθεΐας\n(Σχολικό βιβλίο Β΄ Λυκείου.)\n«Σκέψου, Γράψε, Συζήτησε, Μοιράσου (TWΡS)» και «Τοποθέτηση απέναντι στο κείμενο». Οι μαθητές/μαθήτριες διαβάζουν αποσπάσματα από τα ακόλουθα κείμενα: 1) Το ποίημα «Οι απόντες» του Γ. Θέμελη (1961), 2) «Κατακτητές» του Φρ. Νίτσε (1969), 3) Συνέντευξη του Ρ. Ντόκινς (Βημαgazino - 2007), 4) «Αδελφοί Καραμαζόφ» του Φ. Ντοστογιέφκυ (1990). Στη συνέχεια, εκφράζουν γνώμες και τοποθετούνται (Τι μου αρέσει; Τι με ενοχλεί; Ποια πρόταση με αγγίζει; Ποια μου προκαλεί αντίδραση;).\n«Επ’ αυτού θα είχα να πω»: Οι μαθητές/μαθήτριες διαβάζουν αποσπάσματα από έργα του Ντοστογιέφσκυ (πχ. τον διάλογο Αλιόσα και Ιβάν Καραμάζοφ στο ομώνυμο έργο, από τον «Ηλίθιο», κ.ά) και επισημαίνουν στοιχεία της σκέψης του συγγραφέα για το ζήτημα της αθεΐας. Μπορεί να ακολουθήσει δραματοποίηση σε ζευγάρια.\nO Στήβεν Χώκινγκ (αγγλ. Stephen Hawking, γενν. στις 8 Ιανουαρίου 1942) είναι Βρετανός θεωρητικός φυσικός, κοσμολόγος, συγγραφέας και Διευθυντής Ερευνών στο Κέντρο Θεωρητικής Κοσμολογίας στο Πανεπιστήμιο του Κέιμπριτζ. Μεταξύ των σημαντικών επιστημονικών εργασιών του ήταν μια συνεργασία με τον Ρότζερ Πένροουζ επάνω σε θεωρήματα βαρυτικής μοναδικότητας στα πλαίσια της γενικής σχετικότητας και η θεωρητική πρόβλεψη ότι οι μαύρες τρύπες εκπέμπουν ακτινοβολία, που συχνά καλείται ακτινοβολία Χώκινγκ. O Χώκινγκ ήταν ο πρώτος που εξέθεσε μια κοσμολογία που εξηγήθηκε από μια ένωση της γενικής θεωρίας της σχετικότητας και της κβαντικής μηχανικής. Είναι φανατικός υποστηρικτής της ερμηνείας πολλών κόσμων της κβαντικής μηχανικής.\nΕίναι επίτιμος συνεργάτης της Βασιλικής Εταιρείας των Τεχνών, ισόβιο μέλος στην Επισκοπική Ακαδημία Επιστημών, και αποδέκτης του Προεδρικού Μεταλλίου της Ελευθερίας, το υψηλότερο πολιτικό βραβείο στις Ηνωμένες Πολιτείες. Ο Χώκινγκ ήταν Καθηγητής Μαθηματικών στο Πανεπιστήμιο του Κέιμπριτζ μεταξύ 1979 και 2009.\nΟ Χώκινγκ έχει συντάξει εργασίες εκλαϊκευμένης επιστήμης, στις οποίες συζητά τις θεωρίες και την κοσμολογία του γενικά. Το A Brief History of Time έμεινε στη λίστα με τα best-seller της Βρετανικής Sunday Times για 237 εβδομάδες σπάζοντας ρεκόρ.\n- «Η τροχιά της μάθησης - Στρογγυλή τράπεζα»: Εξετάζονται δειγματικά παραθέματα με αθεϊστικές θέσεις και προβληματισμούς (Φώυερμπαχ, 1811, Μάρξ, 2004). Διερευνώνται προσεγγίσεις της πρακτικής και της θεωρητικής αθεΐας. Τα συμπεράσματα της επεξεργασίας συζητούνται σε «στρογγυλή τράπεζα».\n«Ανάλυση Διαστάσεων»: Οι μαθητές/μαθήτριες συμπληρώνουν πίνακα με τις διαστάσεις του θέματος και με τη βοήθεια σύντομων αποσπασμάτων από κείμενα ή μέσω καθοδηγούμενης ιστοεξερεύνησης. Η κατάταξη σε κατηγορίες και μορφές προσδιορίζεται από τους ίδιους/τις ίδιες (π.χ. επιστημονική αθεΐα, φιλοσοφική αθεΐα, μαχητική αθεΐα, προσχηματική αθεΐα κ.ά.).\nΌ,τι δεν είναι ο άνθρωπος πραγματικά, αλλ’ επιθυμεί να είναι, αυτό το κάνει Θεό του ή αυτό είναι ο Θεός του. […] Διότι δεν δημιούργησε ο Θεός τον άνθρωπο κατ’ εικόνα του, όπως λέγεται στη Βίβλο, αλλ’ ο άνθρωπος τον Θεό κατ’ εικόνα του[…]. Κάθε Θεός είναι ένα ον της φαντασίας, μια εικόνα και μάλιστα μια εικόνα του ανθρώπου, αλλά μια εικόνα την οποία ο άνθρωπος θέτει έξω από τον εαυτό του και την παρουσιάζει ως ένα ανεξάρτητο ον.\nFeuerbach, L., Vorlesungen über das Wesen der Religion, Leipzig, 1851, σελ. 293.\nΗ απόλυτη ουσία, ο Θεός του ανθρώπου είναι η ίδια η δική του ουσία […]. Η συνείδηση του Θεού είναι η αυτοσυνείδηση του ανθρώπου, η γνώση του Θεού είναι η αυτογνωσία του ανθρώπου.\n[…] Ο άνθρωπος είναι για τον άνθρωπο Θεός (homo hominis Deus est) […]. Το μυστικό της Θεολογίας είναι η ανθρωπολογία […]. Ο άνθρωπος είναι το κέντρο της θρησκείας, ο άνθρωπος είναι\nτο τέλος της θρησκείας.\nFeuerbach, L., Das Wesen des Christentums, Leipzig, 1841\nΟ Feuerbach ξεκινά από το δεδομένο της θρησκευτικής αλλοτρίωσης, του αναδιπλασιασμού του κόσμου σε έναν θρησκευτικό και έναν εγκόσμιο.\nMarx, Κ., Θέσεις για τον Φόυερμπαχ, Μτφρ. Γ. Μπλάνας, Ερατώ, Αθήνα, 2004, σελ. 63.\n«...η κριτική της θρησκείας είναι η προϋπόθεση για κάθε κριτική... Ο άνθρωπος που δεν θα έχει βρει στη φαντασμαγορική πραγματικότητα του ουρανού, όπου αναζητούσε έναν υπεράνθρωπο, παρά την αντανάκλαση του εαυτού του, δεν θα είναι πια διατεθειμένος να βρίσκει απλώς την ομοίωσή του, τον μη-άνθρωπο, εκεί όπου αναζητά, και υποχρεωτικά πρέπει να αναζητά, την αυθεντική του πραγματικότητα. Η βάση της αντιθρησκευτικής κριτικής είναι: ο άνθρωπος κάνει τη θρησκεία, όχι η θρησκεία τον άνθρωπο [...] «Η θρησκευτική αθλιότητα από τη μια μεριά είναι η έκφραση της πραγματικής αθλιότητας κι από την άλλη είναι διαμαρτυρία εναντίον της πραγματικής αθλιότητας. Η θρησκεία είναι ο στεναγμός της καταπιεσμένης πλάσης, η καρδιά ενός άκαρδου κόσμου, καθώς και το πνεύμα α-πνευματικών συνθηκών… Είναι το όπιο του λαού»\nΠερισσότερα για τον Νίτσε στο: Νίτσε (Nietzsche), o φιλόσοφος πρόκληση\n- «Ομαδοσυνεργασία - Σύγκριση κειμένων – Συζήτηση στρογγυλής τράπεζας». Οι μαθητές/μαθήτριες ερευνούν χωρία και κείμενα στα οποία αναφέρονται θέσεις εκπροσώπων της θρησκείας καθώς και αθεϊστικές τάσεις (απόσπασμα κειμένου του Σχολικού Βιβλίου Β΄ Λυκείου, ΔΕ 23, Μπερντάγιεφ, 1967, Κρίστεβα, 2010, Μ. Μπρεχτ, Σταμούλης, 2016, Α΄ Ιω. 4, 20) και καταγράφουν ομοιότητες και διάφορες. Στη συνέχεια ακολουθεί συζήτηση στην ολομέλεια με θέμα: «Σημεία διαλόγου μεταξύ χριστιανών και άθεων».\n- «Μελέτη περίπτωσης»: Απόπειρες χριστιανομαρξιστικών διαλόγων στο παρελθόν. Προσωπικότητες, Θεματολογία, Συμπεράσματα (Σταμούλης, 2016).\nΤο δεύτερο ήμισυ του ΙΘ΄ αι. πολλά μέλη της ευρωπαϊκής διανόησης πείστηκαν με υποτιθέμενα επιστημονικά επιχειρήματα πως δεν υπάρχει Θεός και πως η πίστη στον Θεό ήταν ασυμβίβαστη με την ύπαρξη της επιστήμης. Οφείλει κανείς να ομολογήσει πως αυτό το επιχείρημα υπέρ του αθεϊσμού είναι το πιο αφελές και το πιο ισχνό. Βασίστηκε στην πίστη πως της επιστήμης της αξίζει απόλυτη υπεροχή, όχι μόνο υπεροχή πάνω από το σύνολο της γνώσης, αλλά και πάνω από το σύνολο της ανθρώπινης ζωής· πως η επιστήμη είναι ικανή να λύσει όλα τα προβλήματα… Η υπόθεση πως η επιστήμη απέδειξε πως ο Θεός δεν υπάρχει, δεν έγινε από την ίδια την επιστήμη, αλλά από μια φιλοσοφική θεωρία, με την οποία σχετίστηκε. Ο επιστημονισμός δεν είναι επιστήμη, παρά μια φιλοσοφία, η οποία προϋποθέτει μια πίστη».\nΜπερντιάεφ, Ν., Αλήθεια και Αποκάλυψη. Εισαγωγή-μετάφραση-σημειώσεις Χ. Μαλεβίτσης, Δωδώνη, Αθήνα, 1967, σελ. 153 και 154.\nΟ Νικολάι Αλεξάντροβιτς Μπερντιάεφ γεννήθηκε στις 18 Μαρτίου του 1874 στο Κίεβο από παλιά οικογένεια αριστοκρατών. Η παιδεία που έλαβε ήταν αρκετά επιμελής, ενώ το οικογενειακό περιβάλλον του ήταν πλούσιο σε πνευματικά ερεθίσματα. Νωρίς από τα φοιτητικά του χρόνια προσελκύεται από τον μαρξισμό αποστασιοποιούμενος όμως από τον αθεϊσμό και τον υλισμό του. Η ενεργής πολιτική του δράση είχε ως συνέπεια την σύλληψή του το 1898 και την τριετή εξορία του στη βόρρεια Ρωσία μεταξύ 1900 και 1903. Κατά τη διάρκεια της εξορίας του γράφει τα πρώτα του έργα. Με τη λήξη της εξορίας του πραγματοποιεί ολιγόμηνο ταξίδι στην Χαϊδελβέργη όπου παρακολουθεί τις παραδόσεις του Βίλχελμ Βίντελμπαντ. Σημαντική γνωριμία για την πνευματική του πορεία υπήρξε ο Σέργιος Μπουλγκάκοφ. Ο Μπουλγκάκοφ θα του γνωρίσει «την ασκητική και μυστική παράδοση» της Ορθόδοξης Εκκλησίας. Ανάμεσα στα 1908 και 1911 ταξίδεψε στην Ευρώπη για να μελετήσει τη φιλοσοφία και να έλθει σε επαφή με φιλελεύθερους πολιτικούς εξόριστους της πατρίδας του. Το 1919 συστήνει στη Μόσχα την Ελεύθερη Ακαδημία για την πνευματική καλλιέργεια και το 1920 αρχίζει να διδάσκει στο Πανεπιστήμιο της Μόσχας φιλοσοφία. Το περιεχόμενο της δράσης του αυτής και ειδικότερα η από μέρους του κριτική του υλισμού και του αθεϊσμου, είχε ως αποτέλεσμα να συλληφθεί από την αστυνομία και να του επιβληθεί ισόβια εξορία. Έτσι μαζί με άλλους διαφωνούντες προς το κομμουνιστικό καθεστώς διανοούμενους απελάθηκε το 1922. Το Βερολίνο θα είναι ο πρώτος σταθμός της εξορίας του, και θα παραμείνει από το 1922 μέχρι το 1924. Εκεί θα ιδρύσει τη Θρησκειοφιλοσοφική Ακαδημία την οποία θα μεταφέρει στο Παρίσι «κέντρο των Ρώσσων εμιγκρέδων». θα εγκατασταθεί στο Κλαμάρ. Εκδίδει παράλληλα το περιοδικό Η οδός. Η παρισινή περίοδός του θα είναι η πιο γόνιμη μια και θα γράψει τα πιο πολλά βιβλία του τα οποία θα μεταφραστούν στα γαλλικά και άλλες γλώσσες. Ο Μπερντιάεφ πέθανε στις 23 Μαρτίου του 1948.\n- «Ανακριτική καρέκλα»: Οι μαθητές/μαθήτριες «ανακρίνουν/ερωτούν» βιβλικό πρόσωπο, με βάση γνωστό περιστατικό αμφιβολίας ή δυσπιστίας (π.χ. κλήση μαθητών, διάλογος μαθητών πριν την ανάσταση του Λαζάρου, απόστολος Θωμάς, απόστολος Πέτρος κ.ά.).\n«Γραφή σεναρίου» με βάση την τεχνική «αρχή, μέση ή τέλος»: Η κάθε ομάδα επιλέγει να γράψει την αρχή ή τη μέση ή το τέλος του σεναρίου με τις φράσεις «πιστεύω, Κύριε, βοήθει μου τη απιστία» (Μκ 9, 24) ή «Σας βεβαιώνω πως, αν έχετε πίστη έστω και σαν κόκκο σιναπιού, θα λέτε σ’ αυτό το βουνό “πήγαινε από ’δω εκεί”, και θα πηγαίνει· και τίποτα δε θα είναι αδύνατο για σας» (Μτ 17, 20).\nΨηλάφηση του Θωμά. Ψηφιδωτό από μονή Δαφνίου 11ου αι.\n1.5. Αθεϊα (5ο δίωρο) by psifas.yiannis on Scribd\nΑναρτήθηκε από Ioannis Psifas στις 4:37 π.μ. Δεν υπάρχουν σχόλια:\nΑ' Λυκείου: 2.1. Πίστη (1ο δίωρο)\n- «Παιχνίδι ρόλων: Οδήγησε τον τυφλό»: Οι μαθητές/μαθήτριες χωρίζονται σε ζεύγη. Ο/Η Α οδηγεί τον/την Β που έχει κλειστά τα μάτια, και τον/την μετακινεί σιγά σιγά στην αίθουσα. Ακολουθεί συζήτηση σχετικά με την εμπιστοσύνη στις καθημερινές μας σχέσεις με βάση την ερώτηση: Ποιον πιστεύουν, γιατί και με ποιες προϋποθέσεις; (τον έμπιστο φίλο, τους γονείς ή δασκάλους, τα δελτία ειδήσεων, τον πολιτικό κ.ο.κ.). Συνοψίζουν τα συμπεράσματα σε σύντομη λίστα.\nΟμαδοσυνεργασία – «Σύνδεση λέξεων»: Δίνονται καρτέλες με λέξεις που συνδέονται με την πίστη (ή γράφονται στον πίνακα), π.χ. εμπιστοσύνη, απιστία, ευπιστία, δυσπιστία, κακοπιστία, ολιγοπιστία, πιστωτικό γεγονός, πιστωτικό σύστημα, εμπιστοσύνη αγορών, πείθω, πειστήριο, πίστωση, πεποίθηση, αυτοπεποίθηση κ.ά. (Επικουρικά, για κάποιες λέξεις δίνονται και οι σημασίες τους από λεξικό). Σε ένα φύλλο χαρτιού Α4 ή Α3, οι μαθητές/μαθήτριες γράφουν στο κέντρο τη λ. πίστη με κεφαλαία, και γύρω της επιχειρούν να βάλουν τις υπόλοιπες λέξεις εξηγώντας τη σχέση τους με την πίστη. Ακολουθεί συζήτηση με ερωτήσεις (π.χ. Πώς η πίστη συγκροτεί την κοινωνικότητα, τη συνεργασία, την πρόοδο; Πώς συμβάλλει στην έρευνα και τη γνώση; Στην υγεία; Πώς ισορροπούν η πίστη και η κριτική σκέψη;).\n- «Σύγκριση κειμένων – Σκέψου, Συζήτησε, Μοιράσου (TPS)»: Μελέτη πηγών/παραθεμάτων/κειμένων που περιγράφουν το γεγονός της πίστης, την ποιότητα, το είδος, τη γέννηση, την αμφιβολία, την πίστη, τις δυνατότητες που γεννά η πίστη, την πίστη ως οικοδόμηση προσωπικής σχέσης, την πίστη ως εμπιστοσύνη (π.χ. Γεν 22, 1-3· 9-12, Ψαλμ 139, 1-5, 7-10· 23-24, Μτ 14, 28-33, Μκ 9, 23-24, A Κορ 13,2, Εβρ 11,1, Σχολικό Βιβλίο Θρησκευτικών Β΄ Λυκείου, ΔΕ 24, Γιανναράς, 1996, Ware, 1984). Σύγκριση με κείμενα που παρουσιάζουν την πίστη ως ιδεολογία (Γιανναράς, 2007, Μαντζαρίδης, 1990).\n«Ρόλος στον τοίχο»: Γράφεται στον πίνακα η ερώτηση: Πίστη ή ιδεολογία; Στη συνέχεια, διαβάζεται στην ολομέλεια η παραβολή του Τελώνη και του Φαρισαίου (Λκ 18,9-14). (Επικουρικά μπορούν να δοθούν λίγες πληροφορίες για την ομάδα των Φαρισαίων, Σχολικό Βιβλίο Β΄ Γυμνασίου, σ. 16). Στερεώνεται στον τοίχο ένα μεγάλο χαρτί μέτρου με το περίγραμμα ενός ανθρώπου. Οι μαθητές/μαθήτριες καλούνται να γράψουν με χρωματιστούς μαρκαδόρους: α) μέσα στο περίγραμμα τις σκέψεις και βεβαιότητες του Φαρισαίου, και β) έξω από το περίγραμμα τις σκέψεις του κοινωνικού περίγυρου του Φαρισαίου ή τις δικές τους σκέψεις και συναισθήματα. Την ώρα που γράφουν, διαβάζουν φωναχτά τι γράφουν και το δικαιολογούν, χωρίς την παρέμβαση του/της εκπαιδευτικού. Στο τέλος, προσπαθούν να απαντήσουν (προφορικά ή γραπτά) στο αρχικό ερώτημα που τέθηκε στον πίνακα (Πίστη ή ιδεολογία;).\n1. Αγιογραφικά χωρία:\n Γεν 22,1-3· 9-12: Η θυσία του Ισαάκ\n…ο Θεός δοκίμασε τον Αβραάμ και του είπε: «Αβραάμ!» Εκείνος απάντησε: «Ορίστε». «Πάρε το γιο σου», του λέει ο Θεός, «το μονογενή, που τον αγαπάς, τον Ισαάκ, και πήγαινε να τον θυσιάσεις…».\nΟ Αβραάμ σηκώθηκε νωρίς το πρωί, σαμάρωσε το γαϊδουράκι του και πήρε μαζί του δύο από τους δούλους του και το γιο του τον Ισαάκ. […]\nΌταν έφτασαν στον τόπο που τους είχε πει ο Θεός, ο Αβραάμ έχτισε εκεί το θυσιαστήριο, ετοίμασε τα ξύλα, έδεσε το γιο του τον Ισαάκ και τον έβαλε στο θυσιαστήριο πάνω από τα ξύλα. Ύστερα άπλωσε το χέρι του και πήρε το μαχαίρι για να σφάξει το παιδί του. Αλλά ο άγγελος του Κυρίου τού φώναξε από τον ουρανό και του είπε: «Αβραάμ, Αβραάμ!» Κι εκείνος απάντησε: «Ορίστε». Και του είπε: «Μην απλώσεις χέρι στο παιδί και μην του κάνεις τίποτε, γιατί τώρα ξέρω ότι φοβάσαι το Θεό και δε μου αρνήθηκες το μοναχογιό σου».\nΜτ 14, 28-33: Ο Ιησούς περπατάει πάνω στα νερά της λίμνης\n[…] Ο Πέτρος του αποκρίθηκε: «Κύριε, αν είσαι εσύ, δώσε μου εντολή να έρθω κοντά σου περπατώντας στα νερά». Κι εκείνος του είπε: «Έλα». Κατέβηκε τότε από το πλοίο ο Πέτρος κι άρχισε να περπατάει πάνω στα νερά για να πάει στον Ιησού. Βλέποντας όμως τον ισχυρό άνεμο φοβήθηκε, κι άρχισε να καταποντίζεται· έβαλε τότε τις φωνές: «Κύριε, σώσε με!» Αμέσως ο Ιησούς άπλωσε το χέρι, τον έπιασε και του λέει: «Ολιγόπιστε, γιατί σε κυρίεψε η αμφιβολία;» Και μόλις ανέβηκαν στο καΐκι κόπασε ο άνεμος. Τότε όσοι ήταν στο καΐκι ήρθαν και τον προσκύνησαν λέγοντας: «Αληθινά, είσαι ο Υιός του Θεού!».\n- «Σήμανση και υπογράμμιση κειμένου»: Οι μαθητές/μαθήτριες διαβάζουν θεολογικό κείμενο (π.χ. Σχολικό Βιβλίο Θρησκευτικών Β΄ Λυκείου ΔΕ 24, Ware, 1984) και υπογραμμίζουν τα σημεία όπου η σχέση με τον Θεό παρουσιάζεται ως σχέση εμπιστοσύνης.\n«Συντάσσουν σειρά θέσεων»: Περνώντας από το «πιστεύω ότι ο Θεός είναι Τριαδικός» στο «πιστεύω στον Τριαδικό Θεό». Οι μαθητές/μαθήτριες κατασκευάζουν δύο πίνακες με τα χαρακτηριστικά των δύο αυτών τρόπων κατανόησης της πίστης και τις προεκτάσεις τους στις κοινωνικές μας σχέσεις. Κριτικός αναστοχασμός.\n- «Επ’ αυτού θα είχα να πω»: Οι μαθητές/μαθήτριες εκφράζουν γνώμες και τοποθετήσεις πάνω σε ρήσεις πνευματικών ανθρώπων ή αγίων (π.χ. άγιος Παΐσιος, γερόντισσα Γαβριηλία, άγιος Πορφύριος) για τη σύζευξη πίστης και αγάπης στον χώρο της κοινωνίας.\n«Μελέτη περίπτωσης» – Σκέψου, Συζήτησε, Μοιράσου (TPS): Με βάση τους λόγους και το παράδειγμα ζωής του αγίου Πορφυρίου, οι μαθητές/μαθήτριες μελετούν πώς η πίστη συνδέεται με την αγάπη.\n1. Πίστη και αγάπη\n- Πρώτα είναι η πίστη και μετά έρχεται η αγάπη. Πρέπει να πιστεύει κανείς, για να αγαπάει. Δεν μπορεί να αγαπήσει κάτι που δεν το πιστεύει. Γι’ αυτό, για να αγαπήσουμε τον Θεό, πρέπει να πιστέψουμε στον Θεό. Ανάλογη με την πίστη που έχει κανείς είναι και η ελπίδα και η αγάπη και η θυσία για τον Θεό και τον πλησίον. Η θερμή πίστη στον Θεό γεννάει την θερμή αγάπη προς τον Θεό και προς την εικόνα του Θεού, τον συνάνθρωπό μας. Και από την υπερχείλιση της αγάπης μας – που δεν χωράει στην καρδιά και χύνεται έξω – ποτίζονται και τα καημένα τα ζώα. Πιστεύουμε πολύ, αγαπάμε πολύ.\nΓέροντος Παϊσίου Αγιορείτου Λόγοι Β΄. Πνευματική αφύπνιση. Σουρωτή\nΘεσσαλονίκης: Ι. Ησυχαστήριον «Ευαγγελιστής Ιωάννης ο Θεολόγος», σ. 273.\n2.1 ΠΙΣΤΗ (1ο δίωρο) by psifas.yiannis on Scribd\nΑναρτήθηκε από Ioannis Psifas στις 12:33 μ.μ. Δεν υπάρχουν σχόλια:\nΜπέρτολτ Μπρεχτ, Ύμνος στο Θεό.\nμα αυτούς που θέλαν να πεθάνουν, δεν τους άφησες…\nΜπέρτολτ Μπρεχτ, Ύμνος στο Θεό. Μελοποίηση: Ζωή Τάχα.\nΑναρτήθηκε από Ioannis Psifas στις 8:48 π.μ. Δεν υπάρχουν σχόλια:\nΜωροί και Τυφλοί\n«Κύριε τῶν δυνάμεων, μεθ᾽ ἡμῶν γενοῦ· ἄλλον γὰρ ἐκτός σου βοηθὸν ἐν θλίψεσιν οὐκ ἔχομεν. Κύριε τῶν δυνάμεων, ἐλέησον ἡμᾶς». Ἀμήν\nΑναρτήθηκε από Ioannis Psifas στις 11:11 π.μ. Δεν υπάρχουν σχόλια:\nΕτικέτες Άγιον Όρος, Γρηγόριος Δοχειαρίου, Επικαιρότητα\nΤαινία: Ostrov (ΤΟ ΝΗΣΙ) (2006)\nΤο νησί 2006\nΔραματική ταινία/Βιογραφική ταινία ‧ 1 ώ. 52 λ.\nΗμερομηνία κυκλοφορίας στο σινεμά: 23 Νοεμβρίου 2006 (Καζακστάν)\nΕκδότρια: Albina Antipenko\nΒραβεία: Βραβείο Νίκα Καλύτερου Α' ανδρικού ρόλου,\nΥποψηφιότητες: Βραβείο Νίκα Καλύτερου σκηνογράφου\nΑναρτήθηκε από Ioannis Psifas στις 2:31 μ.μ. Δεν υπάρχουν σχόλια:\nΕτικέτες Μοναχισμός, Ορθοδοξία, Ταινίες\n- «Έντεχνος συλλογισμός (Artful thinking) – Ακούγοντας πέντε επί δύο-5Χ2 (παραλλαγή του δέκα επί δύο-10Χ2)»: Οι μαθητές/μαθήτριες ακούν δύο φορές ένα τραγούδι (π.χ. Δ. Σαββόπουλος, Ωδή στον Καραϊσκάκη, Θ. Παπακωνσταντίνου/Γ. Χαρούλης, Άγιοι). Σε δύο στήλες συμπληρώνουν σε δύο φάσεις: Χαρακτηριστικά του ήρωα/Χαρακτηριστικά του αγίου.\n«Σύνταξη κειμένου – Σκέψου, Συζήτησε, Μοιράσου (TPS)»: Οι μαθητές/μαθήτριες γράφουν μια αγγελία σε εφημερίδα με τίτλο «Άνθρωπον ζητώ» περιγράφοντας τα στοιχεία του χαρακτήρα που θα ήθελαν να έχει.\n- «Μελέτη περίπτωσης – Σκέψου, Συζήτησε, Μοιράσου (TPS)»: Οι μαθητές/μαθήτριες μελετούν τον βίο ενός «διαφορετικού» αγίου/μιας «διαφορετικής» αγίας, μάρτυρα, οσίου/οσίας, ποιμένα, ηγέτη, διακόνισσας κ.λπ. (π.χ. άγιος Διονύσιος Ζακύνθου, οσία Σοφία Κλεισούρας κ.ά.). Τους δίνονται ερωτήσεις: Ποιο είναι το βασικό στοιχείο της ζωής του συγκεκριμένου αγίου; Τι σε παραξενεύει περισσότερο; Τι θαυμάζεις περισσότερο; Παρουσίαση στην ολομέλεια.\n«Κύκλος του κουτσομπολιού»: Διαβάζεται στην ολομέλεια ένα επεισόδιο από τη ζωή του Αγίου Συμεών του διά Χριστόν σαλού (Σχολικό Βιβλίο Γ΄ Λυκείου, ΔΕ 6). Οι μαθητές/μαθήτριες χωρίζονται σε δύο ομάδες σχηματίζοντας δύο ομόκεντρους κύκλους. Οι μαθητές/μαθήτριες του εσωτερικού κύκλου μπαίνουν στη θέση του διά Χριστόν σαλού και ακούν ό,τι τους λένε οι μαθητές/μαθήτριες του εξωτερικού κύκλου. Ο εξωτερικός κύκλος εκφράζει φήμες, γνώμες για το πρόσωπό του. Οι μαθητές/μαθήτριες μιλούν με τη σειρά, ο ένας/μία μετά τον άλλο/άλλη και μετά ταυτόχρονα. Στη συνέχεια, οι ομάδες αλλάζουν θέση και η διαδικασία επαναλαμβάνεται.\nΆγιος Διονύσιος Αιγίνης (ο Ζακυνθινός)\nΟ Άγιος Διονύσιος καταγόταν από τη Ζάκυνθο, από την επίσημη και ηρωική οικογένεια των Σιγούρων. Έλαβε ιδιαίτερη μόρφωση. Ο ζήλος του για τη βασιλεία του Θεού τον οδήγησε στη μονή Στροφάδων, όπου ως μοναχός έλαβε το όνομα Δανιήλ. Εκεί έζησε με πολλή ασκητικότητα, παρότι ήταν νέος στην ηλικία. Η φήμη του εξαπλώθηκε στο νησί. Ο επίσκοπος Αθηνών Νικάνορας, εκτιμώντας την προσωπικότητα του Αγίου, τον χειροτόνησε επίσκοπο Αιγίνης ονομάζοντάς τον Διονύσιο. Ο Άγιος εκτελούσε τα ποιμαντικά του καθήκοντα ακούραστα. Αναδείχθηκε δάσκαλος, πατέρας και παιδαγωγός των παιδιών. Σε κάθε πρόβλημα, δυσκολία, φτώχεια αλλά και χαρά ο Άγιος ήταν παρών. Κήρυττε τις μεγάλες αλήθειες του Χριστιανισμού με απλά λόγια, ώστε να είναι κατανοητές από όλους. Του είχε δοθεί από τον Θεό και το διορατικό χάρισμα. Εξαιτίας όλων αυτών η φήμη του εξαπλώθηκε σε όλες τις γύρω περιοχές. Το 1579 ο Άγιος παραιτήθηκε από τη θέση του, καθώς ποτέ δεν επιθύμησε τη φήμη και τη δόξα. Επέστρεψε στη Ζάκυνθο και αποσύρθηκε στο μοναστήρι της Αναφωνήτριας. Από εκεί βοηθούσε τα άπορα παιδιά να μάθουν γράμματα και ανέπτυξε αξιόλογο φιλανθρωπικό έργο. Η χριστιανική αγάπη και η συγχωρητικότητά του ήταν μεγάλη.\nΧαρακτηριστικό παράδειγμα αποτελεί το γεγονός ότι προστάτεψε τον φονιά του αδερφού του από αυτούς που τον καταζητούσαν. Το περιστατικό συνέβη, όταν εξαιτίας μιας παλιάς διαμάχης μεταξύ της οικογένειας του και της οικογένειας του φονιά, ο τελευταίος σκότωσε τον αδερφό του Αγίου και κυνηγημένος ζήτησε καταφύγιο σε έρημους τόπους. Κατέληξε στο μοναστήρι της Αναφωνήτριας και ζήτησε άσυλο από τον Ηγούμενο, δηλαδή τον Άγιο Διονύσιο, χωρίς να γνωρίζει ποιος είναι. Ο Άγιος τον ρώτησε γιατί είναι φοβισμένος και τι του συνέβη και εκείνος ομολόγησε ότι καταδιώκεται από τους συγγενείς του Σιγούρου, τον οποίο σκότωσε. Ο Άγιος σαν άνθρωπος και αδερφός λυπήθηκε πολύ. Παρότι η καρδιά του πληγώθηκε, του πρόσφερε φαγητό, νερό και τον συμβούλεψε να μετανοήσει, χωρίς να του αποκαλύψει ποιος είναι. Τον οδήγησε σε ασφαλές μέρος, του έδωσε τα απαραίτητα εφόδια – χρήματα και τρόφιμα – τον έβαλε σε ένα πλοίο και τον φυγάδευσε στην Πελοπόννησο.\nΗ ζωή του συνεχίστηκε έτσι μέχρι το τέλος. Τα θαύματα που επιτέλεσε ο άγιος εν ζωή, αλλά και μετά θάνατον είναι πολλά. Το σκήνωμα του διατηρήθηκε αναλλοίωτο και οι Ζακυνθινοί τον ανακήρυξαν πολιούχο και προστάτη του νησιού τους.\nΗ μνήμη του γιορτάζεται στις 17 Δεκεμβρίου.\nΒασιλόπουλος, Χ., Αρχιμανδρίτης. Ὁ Ἅγιος Διονύσιος Αἰγίνης ὁ ἐν Ζακύνθῳ (απόδοση).\nΓια τους "δια Χριστόν σαλούς" δες και εδώ: Ο Παύλος Σιδηρόπουλος και Οι "δια Χριστόν σαλοί"\n- Ομαδοσυνεργασία – «Πέντε π και ένα γ (5W1H)»: Δίνεται θεολογικό κείμενο όπου αναλύεται το «Τὰ ἅγια τοῖς ἁγίοις» - «Εἷς ἅγιος…» (π.χ. Ζηζιούλας, 2001). Οι μαθητές/μαθήτριες το επεξεργάζονται ομαδοσυνεργατικά ακολουθώντας τις ερωτήσεις του μοτίβου (Ποιο προσφέρεται; Πού γίνεται; Πότε γίνεται; Ποιος λέει τη φράση, ποιος απαντάει και ποιοι είναι οι άγιοι; Πώς εξηγείται; Γιατί είναι σημαντικό;).\n«Θετικό-Αρνητικό»: Διαβάζεται σε ολομέλεια ένα θεολογικό κείμενο για την αγιότητα (π.χ. μοναχού Μωυσέως Αγιορείτου, 2008). Στη συνέχεια, οι μαθητές/μαθήτριες παίρνουν θέση στην αίθουσα ανάλογα με το πόσο συμφωνούν ή όχι με την κάθε πρόταση που διαβάζεται από τον/την εκπαιδευτικό (π.χ. Η αγιότητα είναι ατομικό κατόρθωμα./Η ύλη μπορεί να αγιαστεί./Άγιος είναι ο τέλειος άνθρωπος, ο αναμάρτητος. /Άγιος είναι ο μετανοών, κ.ο.κ.). Θα πρέπει να είναι σε θέση να δικαιολογήσουν τη στάση τους.\n1. Η αγιότητα\nΗ αγιότητα είναι η ουσιαστική σχέση με τον Θεό. Η υπακοή στην εντολή του να γίνουμε άγιοι, όπως είναι Αυτός. Χριστιανός σημαίνει αυτός που αγαπά τον Χριστό και βαδίζει ελεύθερα, αβίαστα, φιλότιμα, πρόθυμα και πρόσχαρα την οδό του αγιασμού. Αγιότητα σημαίνει ν’ ακολουθείς τον Χριστό και στη Γεθσημανή και στον Γολγοθά. Αγιότητα ακόμη σημαίνει πλήρη και παντοτινή αποδοχή του όποιου θείου θελήματος. Αγιότητα είναι αληθινή αγάπη του σταυρού, απ’ όπου πηγάζει η αληθινή ζωή.\nΗ Ορθόδοξη Εκκλησία μας δεν αποδίδει ποτέ λατρεία στους αγίους μας παρά μόνο τιμή. Οι άγιοι είναι πάντοτε πιστά, αγαθά και αγωνιζόμενα μέλη της Εκκλησίας. Πρόκειται για απλούς, ταπεινούς, γνήσιους, καθαρούς, μετανοημένους, χριστιανούς. Δεν πρόκειται για εξωγήινους και υπεράνθρωπους, για ιδιαίτερα ταλαντούχους, πανέξυπνους και πανέμορφους, παντογνώστες και αλάνθαστους. Όλοι οι άγιοι είναι γνήσιοι ταπεινόφρονες και αγωνιστές. Το παράδειγμά τους αξίζει να εμπνέει όλους τους χριστιανούς. Οι άγιοι ήταν σαν κι εμάς. Ορισμένοι μάλιστα, παλαιότεροι και σύγχρονοι, και σε αρκετά πιο δύσκολες θέσεις από εμάς. Ασθενείς, πτωχοί, ταλαιπωρημένοι, κατηγορούμενοι, συκοφαντημένοι, εξορισμένοι, κυνηγημένοι και αδικημένοι.\nΟ άγιος αποκτά νου Χριστού, άγεται από το Άγιον Πνεύμα. Ένας άγιος μπορεί να ’ναι και παχύς, να γράφει ή να μιλάει πολύ, να είναι βαριά ασθενής. Ένας άγιος δεν έχει όλα τα χαρίσματα μαζί. Δεν τα γνωρίζει οπωσδήποτε όλα. Ο άγιος μπορεί να ’ναι και στο μοναστήρι και στη σκήτη και στο κελλί και στο χωριό και στην πόλη. Τον καλύπτει η χάρη του Θεού, τον πλουτίζει η ταπείνωση, τον χαροποιεί η αδοξία, τον χαρακτηρίζει η αυτομεμψία, η αυτοκατάκριση και ο συνεχής αυστηρός αυτοέλεγχος.\nΗ αγιότητα είναι ανοιχτός κήπος. [...] Δεν αποκλείεται κανένας από την αγιότητα. Όποιος αγαπήσει πολύ τον Χριστό και την αγάπη του δείξει έμπρακτα, ταπεινωθεί και αγωνισθεί, αγιάζει, χαριτώνεται, φωτίζεται.\nΔεν θα πρέπει να λησμονάμε πως αρκετοί άγιοι ήταν σαν κι εμάς κι ορισμένοι χειρότεροι και από εμάς. Αυτό [...] δίνει μεγάλο κουράγιο σε όλους μας.\nΛίαν εύστοχα ο άγιος Ιωάννης ο Χρυσόστομος σε μία ομιλία του [...] λέγει πως οι πιστοί ενισχύονται και παρηγορούνται όταν πληροφορούνται τα παθήματα του αποστόλου, που όμως δεν του ελάττωσαν την αγωνιστικότητά του, αλλά μάλλον την αύξησαν. Ο ίδιος ο άγιος Χρυσόστομος, ο αγέρωχος αυτός και δυνατός άνθρωπος, που δεν άντεχε την αδικία στους άλλους, είχε μία ακόμα ιδιοτροπία και νευρικότητα, αν καλομελετήσουμε τον βίο του. Αυτό φρονούμε τον κάνει πιο σπουδαίο. Ήταν γνήσιος, ατόφιος, ντόμπρος, αληθινός. Ήταν αυτός που ήταν, ανυπόκριτος, αυθεντικός, ακούραστος. Ο άγιος Γρηγόριος ο Θεολόγος, ο σοφός και βαθύς και γλυκύς άνθρωπος, ήταν σκεφτικός, μαζωμένος, κάπως δειλός, φοβισμένος, κλειστός τύπος, θα τον έλεγε κανείς σήμερα και «μελαγχολικό». Στις πρώτες φασαρίες με τους αιρετικούς στην Κωνσταντινούπολη πήρε το πλοίο και πήγε στον Πόντο να γράφει ποιήματα. Αγίασε έτσι όπως ήταν, αυτός που ήταν, δεν άλλαξε τύπο και χαρακτήρα.\nΣτις ρίζες της λέξης άγιος συναντάμε την αγιότητα, την καθαρότητα, τη δύναμη, που προκαλούν έλξη και δέος, θαυμασμό και πίστη. Άγιος τελικά όμως είναι αυτός που αγαπά πολύ τον Θεό και τα πλάσματά του, που ενώνεται μαζί του, θεώνεται. Κανένας άγιος δεν αποζητά την προσωπική του δόξα, αλλά όλοι ζητούν και θέλουν μόνο τη δόξα του Πανάγιου Τριαδικού [...] Θεού. Η αγάπη του Θεού χαριτώνει, ευλογεί, αγιάζει και δοξάζει τους αγίους του. [...] Αγιότητα σημαίνει κοινωνία στη μοναδική αγιότητα του Θεού. Τ’ ασκητικά κατορθώματα δεν υπάρχουν για να βραβευθούν. Δεν στεφανώνονται οι προσοντούχοι, οι γίγαντες της ασκήσεως, οι κολοσσοί της ηθικής αλλά οι ταπεινοί οι πολύ αγαπώντες. Ο μακαριστός Γέροντας Παΐσιος ο Αγιορείτης πολύ χαρακτηριστικά και όπως πάντα χαριτωμένα έλεγε πως οι άγιοι θα τον αγαπούν τον Χριστό ακόμη και αν υπήρχε περίπτωση να μην υπήρχε ο παράδεισος.\nΜοναχού Μωυσέως Αγιορείτου, (2008). Χριστός χριστιανούς χαρά χαρίζει.\nΑθωνικά Άνθη 13. Αθήνα: Τήνος, σ. 34-49.\n- Ομαδοσυνεργασία – «Κολλάζ - επιτραπέζιο παιχνίδι (παραλλαγή)»: Διανέμεται σε κάθε ομάδα το ταμπλό από ένα επιτραπέζιο «φιδάκι» (σε φωτοτυπία· υπάρχει στο διαδίκτυο). Στη συνέχεια, μοιράζονται καρτέλες με σκόρπιες αρετές (π.χ. άσκηση, μετάνοια, ακατάκριτο, ελεημοσύνη, κ.ά.) και πάθη (π.χ. κατάκριση, εγωισμός, κ.ά.) ή εναλλακτικά, καλούνται οι μαθητές/μαθήτριες να τα σκεφτούν και να τα σημειώσουν ως εξής: Στο κεφάλι κάθε φιδιού ένα πάθος, στη βάση κάθε σκάλας μία αρετή. Επικουρικά δίνονται καθοδηγητικά ερωτήματα, όπως: Ποια «σκάλα» είναι η μεγαλύτερη; Ποια λίγο μικρότερη; Ποιο «φίδι» είναι το μεγαλύτερο; κ.λπ.\n«Έντεχνος συλλογισμός – Artful thinking: Βλέπω, Ισχυρίζομαι, Αναρωτιέμαι». Με αφορμή ένα κείμενο (π.χ. μοναχού Μωυσέως Αγιορείτου) και ένα βίντεο που ξεναγεί στο εσωτερικό ενός ναού με αγιογραφίες ή ψηφιακής παρουσίασης με εικόνες αγίων ή τρισδιάστατη περιήγηση μέσω διαδικτύου σε ναό, οι μαθητές/μαθήτριες προσπαθούν να απαντήσουν στις ερωτήσεις του μοτίβου (Τι βλέπεις - Τι σκέφτεσαι γι’ αυτό που βλέπεις - Τι είναι αυτό που σε κάνει να αναρωτιέσαι;).\n1.5 ΑΓΙΟΤΗΤΑ (5ο Δίωρο) by psifas.yiannis on Scribd\nΑναρτήθηκε από Ioannis Psifas στις 12:00 μ.μ. Δεν υπάρχουν σχόλια:\nΠως θωρώ την Εκκλησία και την Ελλάδα\nΑναρτήθηκε από Ioannis Psifas στις 12:03 μ.μ. Δεν υπάρχουν σχόλια:\nΜάριος Μπέγζος: "Η αποδοχή της Θεωρίας της Εξέλιξη...


ΜΠΑΡΟΟΥ - ΣΑΟΥΘΕΝΤ (1/5/21, 17:00) ΣΤΟΙΧΗΜΑ - MatchMoney\nΓια τον αγώνα ΜΠΑΡΟΟΥ-ΣΑΟΥΘΕΝΤ γράφει ο Πάνος Ζάρρας Ημερομηνία: 13:00 30/04/21\nΕξασφάλισε την παραμονή της στην κατηγορία μετά την σπουδαία νίκη 2-0 στο Φόρεστ Γκριν. Μπήκε φουριόζα στο ματς, σκοράροντας τα γκολ της νωρίς (0-1/19’, 0-2/25’), διαφύλαξε το σκορ μέχρι το φινάλε.\nΣτο 2-0-3 το ρεκόρ της στα 5 τελευταία.\n«Η νίκη μας στο Φόρεστ Γκριν μεσοβδόμαδα ήταν σπουδαία, φυσικά πετύχαμε τον στόχο της παραμονής κι αυτό δίνει μεγάλη ανακούφιση τόσο σε εμένα όσο και στους φιλάθλους μας, βγάλαμε αντίδραση μετά από μια σειρά αρνητικών αποτελεσμάτων, πλέον εξασφαλίσαμε την συμμετοχή μας στην Λιγκ 2 και του χρόνου, δεν θα σας πω ψέματα, ήπια μερικά ποτηράκια κρασί παραπάνω, τώρα μπορώ άνετος να βγάζω βόλτα και τον σκύλο μου», σχολίασε ο υπηρεσιακός- και πάντα χαμογελαστός- Κέλι.\nΑμφίβολος σε 4ο ο στόπερ Ντέιβις (12/1), δεν θα αγωνιστεί στα δύο τελευταία παιχνίδια ο στόπερ Τζόουνς (21/1). Αποφάσεις της τελευταίας στιγμής οι βασικότατοι μπακ Μπάρι (33/1, 4 ασ.) και Μπρόου (41/6).\nΑντίθετα βρέθηκε στον πάγκο την Τρίτη ο βασικός χαφ Κέι (28/5).\nΔιατήρησε τις ελάχιστες μαθηματικές πιθανότητες για την παραμονή μετά το νικηφόρο 2-1 κόντρα στην Λέιτον Ορ.\nΣτο 1-3-1 το ρεκόρ της στα 5 τελευταία, στο -6 από την παραμονή.\n«Πλέον πρέπει να βγάλουμε τα κομπιουτεράκια, δεν μας αρκούν απλά 2/2 νίκες, αλλά θέλουμε να καλύψουμε και την διαφορά τερμάτων, η Κόλτσεστερ έχει διαφορά -18, η Σκάνθορπ -22 και εμείς -30, αλλά στην ουσία αυτό δεν σημαίνει πως εμείς πρέπει να σκοράρουμε 8 γκολ, πάντα με την προϋπόθεση πως οι άλλες δύο θα χάσουν, είναι μικρότερη η διαφορά από αυτό που δείχνουν οι αριθμοί αν εμείς κερδίσουμε και δεν κερδίσουν οι άλλες ομάδες, η Σκάνθορπ έχασε 4-0 μεσοβδόμαδα, γιατί να μην συμβεί ξανά το ίδιο», τα λόγια του Μπράουν.\nΠολλά τα προβλήματα και τα ερωτηματικά. Τιμωρημένος σε 2ο ο χαφ Δημητρίου (37/1), εκτός σε 3ο ο βασικός μπακ Κλίφορντ (28/3). Αναγκαστική αλλαγή κι αμφίβολοι οι χαφ Ντιένγκ (35/3), Φέργκιουσον (27/2) και ο εξτρέμ Χολμς (12/0), νοκ άουτ σε 3ο ο χαφ ΜακΚόρμακ (19/0).\nΗ Μπάροου σημείωσε σπουδαία νίκη μεσοβδόμαδα στο Φόρεστ Γκριν και εξασφάλισε την παραμονή της. Ο υπηρεσιακός Κέλι το έριξε στο αλκοόλ και στις βόλτες με τον σκύλο του όπως δήλωσε και ο ίδιος, ενώ δεν τον έκοψα και πολύ αρνητικό στο να ανοίξει το ροτέισον, σίγουρα δεν επιθυμεί να τεντώσει ορισμένους επιβαρυμένους- από τραυματισμό- παίκτες του. Για την Σάουθεντ η νίκη είναι μονόδρομος και μάλιστα με αρκετά γκολ, ούτε ισοπαλίες, ούτε τίποτα, επιθυμώντας ταυτόχρονα ήττες για Σκάνθορπ και Κόλτσεστερ, έχει κι εκείνη βέβαια τα προβλήματα στην αποστολή της, παρόλα αυτά οφείλει σε αυτές τις τελευταίες αγωνιστικές να δώσει ότι έχει και να εξαντλήσει ακόμα και αυτές τις- ελάχιστες- ελπίδες για την παραμονή.\nΡίσκο στο διπλό στο 3,60 της Bet365.\nΕπιλογή το Over 2,5 σε τιμές αουτσάιντερ στο 2,18 στον Stoiximan. Η Μπάροου εξασφάλισε μεσοβδόμαδα την παραμονή της στην κατηγορία και προφανώς αυτό αναμένεται να την χαλαρώσει στα δύο τελευταία παιχνίδια της, έχει ταλέντο στην επίθεση, έχει όμως και σημαντικά ερωτηματικά στην άμυνα. Η Σάουθεντ οφείλει να παίξει φουλ επίθεση, αρχικά γιατί η νίκη είναι μονόδρομος, εν συνεχεία γιατί θέλει να καλύψει και την αρνητική διαφορά τερμάτων. Και εκείνη βέβαια έχει τα θέματα της στο ιατρικό της δελτίο.


Μαΐστωρ: Παρουσίαση ψηφιακού δίσκου θείας Λειτουργίας\nΤο πρωί του Σαββάτου, 6 Φεβρουαρίου 2016, πραγματοποιήθηκε, στο Μητροπολιτικό ναό Παναγίας Παντανάσσης Καθολικής, Συνέδριο ιεροψαλτών, που υπηρετούν τα αναλόγια των ιερών ναών της μητροπολιτικής περιφέρειας Λεμεσού.\nΚύριος ομιλητής του συνεδρίου ήταν ο Πανιερώτατος Μητροπολίτης Λεμεσού κ. Αθανάσιος.\nΚατά τη διάρκεια του συνεδρίου παρουσιάστηκε το βιβλίο «Λειτουργική Υμνωδία – Ψάλματα της Θείας Λειτουργίας του Ιερού Χρυσοστόμου» και του διπλού δίσκου που συνοδεύεται, έκδοση της Ιεράς Μητροπόλεως Λεμεσού.\nΣτο βιβλίο και το ψηφιακό δίσκο εμπεριέχεται ολόκληρη η Θεία Λειτουργία του Αγίου Ιωάννου του Χρυσοστόμου, και στο ψηφιακό δίσκο ψάλλει η εκκλησιαστική χορωδία «Ρωμανός ο Μελωδός» υπό τη διεύθυνση του Πρωτ. Νικόλαου Λυμπουρίδη.\nΤο βιβλίο και ο ψηφιακός δίσκος δόθηκε δωρεάν σε όλους τους παρευρισκομένους. Διατίθενται προς πώληση στα βιβλιοπωλεία της Ιεράς Μητροπόλεως Λεμεσού.\nΑναρτήθηκε από maistor στις 2:58 π.μ.


Η ΜΟΥΣΙΚΗ ΣΤΗΝ ΕΛΛΑΔΑ επιμέλεια: Πέννυ Δ. - ppt κατέβασμα\nΗ ΜΟΥΣΙΚΗ ΣΤΗΝ ΕΛΛΑΔΑ επιμέλεια: Πέννυ Δ.\nΔημοσίευσεMegara Loukas Τροποποιήθηκε πριν 4 χρόνια\nΠαρουσίαση με θέμα: "Η ΜΟΥΣΙΚΗ ΣΤΗΝ ΕΛΛΑΔΑ επιμέλεια: Πέννυ Δ."— Μεταγράφημα παρουσίασης:\n1 Η ΜΟΥΣΙΚΗ ΣΤΗΝ ΕΛΛΑΔΑ επιμέλεια: Πέννυ Δ.\n2 ΠΑΡΑΔΟΣΙΑΚΗ ΜΟΥΣΙΚΗ ΚΑΝΤΑΔΑ (Επτάνησα) ΔΗΜΟΤΙΚΟ ΤΡΑΓΟΥΔΙ\n(ηπειρωτική Ελλάδα) ΜΑΝΤΙΝΑΔΑ (Κρήτη) ΝΗΣΙΩΤΙΚΑ (Αιγαίο)\n3 ΚΑΝΤΑΔΑ: μελωδικό, ευχάριστο τραγούδι επηρεασμένο από την ιταλική μουσική. Τραγουδιέται με τη συνοδεία κιθάρας. Υμνεί τη ζωή και τον έρωτα. Η έκφραση «θα σου κάνω καντάδα» προέρχεται από τη συνήθεια των νέων εκείνης της εποχής να τραγουδούν κάτω από το μπαλκόνι της αγαπημένης τους. ΔΗΜΟΤΙΚΟ ΤΡΑΓΟΥΔΙ Ξεκινάει από τα χρόνια του Βυζαντίου. Οι συνθέτες και οι στιχουργοί αυτών των τραγουδιών είναι πολλοί, αλλά άγνωστοι. Τραγούδια ποικίλου περιεχομένου που εμπνέονται από την ελληνική εξοχή. Κύριοι χοροί, ο Τσάμικος και ο Καλαματιανός.\n4 Νησιώτικα: Δημοτικά τραγούδια του Αιγαίου\nΝησιώτικα: Δημοτικά τραγούδια του Αιγαίου. Είναι όμως πιο γρήγορα, πιο μελωδικά, πιο ευχάριστα, και πιο σύντομα από αυτά που τραγουδιούνται στην ηπειρωτική Ελλάδα. Βασικοί χοροί: o Mπάλλος και η Σούστα (Δωδεκάνησα)\n5 Δίστιχο ποίημα (ποίημα με δύο στίχους), όπως η παρακάτω:\nΜΑΝΤΙΝΑΔΑ Δίστιχο ποίημα (ποίημα με δύο στίχους), όπως η παρακάτω: Αγάπη δίχως πείσματα, δίχως καημό και πόνο Είναι αγάπη ψεύτικη, ψευθιάς αγάπη μόνο Οι κρητικοί χοροί (Το Πεντοζάλι και ο Μαλεβιζιώτης είναι γρήγοροι και πολύ δυναμικοί.\n6 ΚΑΦΕ-ΣΑΝΤΑΝ Ή ΚΑΦΕ-ΑΜΑΝ;\nΣτην Αθήνα του 19ου αιώνα, ο κόσμος είναι διχασμένος ανάμεσα στη δυτική και την ανατολίτικη μουσική. Όσοι προτιμούν την πρώτη πηγαίνουν στα καφέ-σαντάν για να ακούσουν τραγούδια που μιμούνταν τα ευρωπαϊκά και ιδιαίτερα τα ιταλικά.\n7 Όσοι πάλι προτιμούσαν τα ανατολίτικα (σμυρναίικα , αμανέδες κ. λπ\nΌσοι πάλι προτιμούσαν τα ανατολίτικα (σμυρναίικα , αμανέδες κ.λπ.) πήγαιναν στα καφέ-αμάν “Στα 1880 η Αθήνα είχε χωριστεί στα δύο. Από τη μια μεριά βρίσκονταν οι "εραστές της ασιάτιδος μούσης" και από την άλλη όσοι πίστευαν πως οι αμανέδες δεν είχαν τίποτε το ελληνικό”.\n8 Η ΜΟΥΣΙΚΗ ΤΟΥ ΠΕΡΙΘΩΡΙΟΥ ΤΟ ΡΕΜΠΕΤΙΚΟ\n9 Πρόγονοι των ρεμπέτικων είναι τα «τραγούδια των φυλακών»\nΠρόγονοι των ρεμπέτικων είναι τα «τραγούδια των φυλακών». Ο πρώτος που κάνει λόγο για αυτά είναι ο Γάλλος Benjamin Appert. Τραγουδιούνται σε κλειστούς κύκλους κυρίως σε τεκέδες (καπνιστήρια χασισιού). Με τον ερχομό των προσφύγων όμως, όλα θα αλλάξουν\n10 Οι πρόσφυγες φέρνουν στην Ελλάδα τα τραγούδια τους.\nΦτιάχνουν κι άλλα με τα οποία θρηνούν για το «χαμό της Σμύρνης». Σιγά-σιγά όμως, θρηνούν και για τη δυστυχισμένη τους ζωή στην Ελλάδα. Δεν είναι οι μόνοι. Οι φωνές τους ενώνονται με εκείνες των ντόπιων «Αθλίων». Κι έτσι γεννιέται το ρεμπέτικο όπως το γνωρίζουμε στις μέρες μας.\n11 «Μητροπόλεις του ρεμπέτικου»: ο Πειραιάς, η Σύρος και η Θεσσαλονίκη.\nΜέρη όπου παίζεται: ταβέρνες, καφενεία, τεκέδες (η χρήση χασισιού εξαπλώνεται με τον ερχομό των προσφύγων). Προβλήματα με την αστυνομία. Οι ρεμπέτες κρύβουν τους μπαγλαμάδες τους κάτω από τα σακάκια τους όταν περπατούν στο δρόμο\n12 Μέγας διώκτης τους, ο Ιωάννης Μεταξάς που οραματιζόταν να εγκαθιδρύσει στην Ελλάδα τον «3ο ελληνικό πολιτισμό». Σ’αυτόν τον πολιτισμό, οτιδήποτε θύμιζε την Ανατολή ήταν απαγορευμένο\n13 Το ρεμπέτικο εξελίσσεται\nΤο ρεμπέτικο εξελίσσεται. Τη «Σχολή της Σμύρνης» διαδέχεται η «Σχολή του Πειραιά», με τον Βαμβακάρη και τον Τσιτσάνη. Σπουδαία και τραγική μορφή του ρεμπέτικου είναι η τραγουδίστρια Σωτηρία Μπέλλου που στο τέλος της ζωής της, χάνει τη φωνή της.\n14 Οι ρεμπέτικοι χοροί ΧΑΣΑΠΙΚΟ (ο χορός του Χασάπη/ Κωνσταντινούπολη)\nΠροέρχεται από τον χορό των «Μακελάρηδων» (χασάπηδων του Βυζαντίου). Απαιτεί τέλειο συγχρονισμό, για αυτό και θεωρείται ο «χορός των φίλων». Οι Σέρβοι τον υιοθέτησαν, δημιουργώντας μια πιο γρήγορη παραλλαγή του (το χασαποσέρβικο) ΖΕÏΜΠΕΚΙΚΟ (ο χορός του Δία / Σμύρνη) Μοναχικός και αντρικός. Χορός με τον οποίον, ο άντρας εκφράζει τον πόνο του με αξιοπρέπεια. Δεν έχει συγκεκριμένα βήματα. Χορεύεται περισσότερο με τη ψυχή παρά με τα πόδια. Για αυτό και αποφεύγονται οι πολλές φιγούρες\n15 Από το ρεμπέτικο στο λαϊκό\n16 Πριν από τη δεκαετία του ’50, τα μπουζούκια ήταν τόποι διασκέδασης του «λαουτζίκου»\nΑπό τα μέσα όμως αυτής της δεκαετίας, τα μπουζούκια θα προσελκύσουν και τις κοινωνικά ανώτερες τάξεις. Οι τεκέδες παραχωρούν τις θέσεις τους σε μεγάλα κέντρα διασκέδασης.\n17 Ο Στέλιος Καζαντζίδης τραγουδά την ξενιτιά\nΟ Στέλιος Καζαντζίδης τραγουδά την ξενιτιά. Ο Μανώλης Χιώτης συνδυάζει το μπουζούκι με τη λάτιν μουσική. Ο Γιώργος Ζαμπέτας γράφει τραγούδια γεμάτα λυρισμό αλλά και χιούμορ\n18 ΟΙ ΜΕΓΑΛΟΙ ΣΥΝΘΕΤΕΣ\n19 ΜΑΝΟΣ ΧΑΤΖΙΔΑΚΙΣ ( ) Γεννιέται στη Ξάνθη, αλλά σε ηλικία 7 χρονών έρχεται στην Αθήνα. Ανήσυχο πνεύμα, διαβάζει ποίηση, και σπουδάζει μουσική και φιλοσοφία. Έγραψε μουσική τόσο για το θέατρο όσο και για τον κινηματογράφο. Πάντα, όμως υποτιμούσε τα τραγούδια που έγραφε για το σινεμά. Το 1960, κερδίζει το Όσκαρ για «Τα παιδιά του Πειραιά», τη μουσική της ταινίας «Ποτέ την Κυριακή». Όλη του τη ζωή υπηρέτησε μια ιδέα: την πνευματική ανύψωση των Ελλήνων μέσω μιας ποιοτικής μουσικής.\n20 Σταύρος Ξαρχάκος (1939 -…) http://www.youtube.com/watch?v=BJG4_qnjnXM\nΓεννιέται στην Αθήνα, και σπουδάζει σε Ελλάδα, Γαλλία και Αμερική. Γράφει μουσική τόσο για το θέατρο όσο και για τον κινηματογράφο. Το άστρο του θα λάμψει το 1963 με τη μουσική που έγραψε για την ταινία «Τα κόκκινα φανάρια». Ανακαλύπτει τη σπουδαία φωνή της Βίκυς Μοσχολιού. Οι διασκευές που έκανε για την ταινία «Ρεμπέτικο», έκαναν το είδος αυτό πολύ δημοφιλές στην Ελλάδα. Ο ίδιος ασχολήθηκε τόσο με το λαϊκό τραγούδι όσο και με την κλασσική μουσική.\n21 ΜΙΚΗΣ ΘΕΟΔΩΡΑΚΗΣ (1925-…) http://www.youtube.com/watch?v=wZtc-sqIVhI\nΑπό πολύ νέος γνωρίζει τη φυλακή και τις διώξεις. Λόγω των αριστερών του ιδεών, θα εξοριστεί στη Μακρόνησο και την Ικαρία. Αρχικά ασχολείται με την κλασική μουσική και αργότερα με τη λαϊκή. Θα μελοποιήσει ποιήματα του Ρίτσου και του Ελύτη. Νέες διώξεις την περίοδο της Δικτατορίας. Τα τραγούδια του τα στέλνει στο εξωτερικό και από εκεί χτυπάει τη «Χούντα». Έντονη πολιτική δράση με διεθνείς πρωτοβουλίες.\n22 ΓΙΑΝΝΗΣ ΜΑΡΚΟΠΟΥΛΟΣ (1939 - …) http://www. youtube. com/watch\nΓΙΑΝΝΗΣ ΜΑΡΚΟΠΟΥΛΟΣ ( …) Τα τραγούδια του συνδέθηκαν με τους Αγώνες της Αριστεράς. Χρησιμοποιεί συχνά παραδοσιακά όργανα στις συνθέσεις του. Βασική του αρχή είναι «η επιστροφή στις ρίζες». Έχει μελοποιήσει τόσο ποιήματα του Οδυσσέα Ελύτη όσο και Ορφικούς ύμνους. Έκανε διεθνή επιτυχία με το «Ποιος πληρώνει το Βαρκάρη».\n23 ΜΑΝΟΣ ΛΟÏΖΟΣ (1937 – 1982) http://www.youtube.com/watch?v=35HjCNFLTC4\nΕίναι κυπριακής καταγωγής. Όταν έρχεται να σπουδάσει στην Αθήνα, θα ασπαστεί τη μαρξιστική ιδεολογία. Υπερασπίζεται τη μουσική του Θεοδωράκη. Κυνηγιέται από τη Δικτατορία. Πολλά τραγούδια του λογοκρίνονται. Αλλά θα κυκλοφορήσουν κανονικά μετά την αποκατάσταση της Δημοκρατίας. Πέρα από το λαϊκό τραγούδι, ενδιαφέρθηκε επίσης και για τον σύγχρονο ηλεκτρονικό ήχο.\nΚατέβασμα ppt "Η ΜΟΥΣΙΚΗ ΣΤΗΝ ΕΛΛΑΔΑ επιμέλεια: Πέννυ Δ."


Σύλλογος Δασκάλων και Νηπιαγωγών Χίου : 22 Σεπτέμβρη 2013 - Ενημερωτικό 79\nΘέμα 1: Ενημέρωση για παρεμβάσεις της ΔΟΕ\nΣας ενημερώνουμε ότι το Δ.Σ. της Δ.Ο.Ε. θα πραγματοποιήσει συνάντηση με αντιπροσωπεία του κόμματος των Οικολόγων Πράσινων τη Δευτέρα 7/10/2013 και ώρα 11 π.μ. στα γραφεία της Δ.Ο.Ε.\nΛΕΙΤΟΥΡΓΙΚΩΝ ΚΕΝΩΝ ΣΤΑ ΝΗΠΙΑΓΩΓΕΙΑ\nΕίναι χαρακτηριστικό ότι στη β’ φάση των προσλήψεων αναληρωτών προσλήφθηκαν μόνο 11 νηπιαγωγοί ενώ τα κενά σε όλη τη χώρα είναι εκατοντάδες.\nΩς αιτιολογία παρουσιάζεται η εξάντληση των πιστώσεων απ’ τον κρατικό προϋπολογισμό και η μη διάθεση πιστώσεων απ’ το ΕΣΠΑ, ως τώρα.\nΑναρτήθηκε από Σύλλογος Δασκάλων στις 10:48 π.μ.


Αναγόρευση του καθηγητή Frank Grosveld σε Επίτιμο Διδάκτορα του Tμήματος Μοριακής Βιολογίας και Γενετικής του ΔΠΘ - Εφημερίδα Αδέσμευτη Θράκης\nΤην Πέμπτη 26 Μαΐου 2022, στις 18:00 στην Αίθουσα πλησίον του Ιερού Ναού Αγίου Νικολάου Αλεξανδρουπόλεως, θα τελεστεί η αναγόρευση του καθηγητή Frank Grosveld σε Επίτιμο Διδάκτορα του Tμήματος Μοριακής Βιολογίας και Γενετικής του Δημοκριτείου Πανεπιστημίου Θράκης (Δ.Π.Θ.). To Τμήμα Μοριακής Βιολογίας και Γενετικής λειτουργεί στην Αλεξανδρούπολη και είναι το μοναδικό Τμήμα στην Ελλάδα που παρέχει σπουδές στα αντικείμενα των Μοριακών Βιοεπιστημών. Είναι ένα σύγχρονο τμήμα με δυναμικό χαρακτήρα, μοντέρνο πρόγραμμα σπουδών και βρίσκεται στην αιχμή των Επιστημών Ζωής και της έρευνας στους τομείς της Υγείας, των Τροφίμων, του Περιβάλλοντος και της Αγροτικής Ανάπτυξης.\nΟ παγκοσμίου φήμης Καθηγητής Frank Grosveld είναι από τους πιο αναγνωρίσιμους επιστήμονες παγκοσμίως στις Επιστήμες της Ζωής και έχει θέσει τη σφραγίδα του στον σύγχρονο τρόπο αντίληψης της λειτουργίας της γονιδιακής έκφρασης των κυττάρων. Ο Δρ Grosveld γεννήθηκε στις 18 Αυγούστου 1948 και είναι καθηγητής στο τμήμα Βιολογίας Κυττάρου, στο Erasmus MC, στο Ρότερνταμ της Ολλανδίας. Διετέλεσε πρόεδρος του τμήματος από το 1993 μέχρι το 2013 και συνεχίζει ενεργά να έχει την ερευνητική του ομάδα μέχρι και σήμερα.\nΗ ακαδημαϊκή του προσφορά ξεκινάει από το 1974 και εστιάζεται στην κατανόηση της γονιδιακής ρύθμισης των γονιδίων των αιμοσφαιρινών (που σχετίζονται με την αναιμία) καθώς και στην αναγνώριση της συμβολής της αρχιτεκτονικής του γονιδιώματος στη γονιδιακή ρύθμιση και λειτουργία των κυττάρων. Το επίτευγμα αυτό έχει θεωρηθεί από τα πιο σημαντικά και επιδραστικά του 20ου αιώνα στο πεδίο της Βιολογίας. Έχει συμβάλει στην ανάπτυξη διαφόρων τεχνολογιών Μοριακής Βιολογίας και κατέχει διεθνή διπλώματα ευρεσιτεχνίας. Σύμφωνα με τη βάση βιβλιογραφικών δεδομένων Scopus, έχει περισσότερες από 410 δημοσιεύσεις, με >34.100 αναφορές και h-index 102, καθιστώντας τον έναν από τους επιστήμονες με τις περισσότερες ετερο-αναφορές παγκοσμίως.\nΈχει υπηρετήσει σε πολλά επιστημονικά πάνελ, ανάμεσα στα οποία ως πρόεδρος του πάνελ LS2 ERC-starting-grant, πρόεδρος του Wellcome Review Group Cell & Developmental Biology στη Μεγάλη Βρετανία και πρόεδρος του Εxpert group Epigenetics Initiative, DFG στη Γερμανία κ.τ.λ. Είναι επίσης Chief Editor and Founder του έγκριτου περιοδικού Epigenetics and Chromatin καθώς και μέλος του Editorial board σε πολλά άλλα έγκριτα επιστημονικά περιοδικά. Έχει επιβλέψει >120 διδακτορικούς φοιτητές και μεγάλο αριθμό μεταδιδακτορικών ερευνητών. Πολλοί από αυτούς έχουν ακολουθήσει ακαδημαϊκή καριέρα και εξακολουθούν να τον έχουν πολύτιμο μέντορα.\nΕπίσης έχει ιδρύσει την εταιρεία Harbour Antibodies που ειδικεύεται στην παραγωγή αντισωμάτων, όπως κατά του SARS-CoV-2 (COVID-19). Τέλος, έχει λάβει μεγάλο αριθμό βραβείων και διακρίσεων, ανάμεσα στα οποία το Spinoza prize του NWO και το Knight in the Order of the Dutch Lion. Είναι εκλεγμένο μέλος της Εταιρείας Royal Society, της Ακαδημίας Επιστημών Dutch Royal Academy of Sciences και της Ακαδημίας Επιστημών New York Academy of Sciences.\nΗ αναγόρευση του καθηγητή κ. Frank Grosveld σε Επίτιμο Διδάκτορα του Δ.Π.Θ., αποτελεί ιδιαίτερη τιμή για το Πανεπιστήμιό μας.\nΑΠΙΣΤΕΥΤΗ ΑΠΑΝΤΗΣΗ στον Χασάν Ογλού Φερτούν, για τα καλοκαιρινά γλέντια στο …Δροσερό!


Ανεμογκάστρι: Κρίση πολιτικής νομιμότητας στην Ευρώπη\nΠρόκειται για μια κατάσταση πολύ πιο βαθιά από την αναταραχή για τα δημοσιονομικά ελλείμματα και τα κρατικά ομόλογα, με τα οποία καταπιάνονται οι κυβερνήσεις της Ευρωπαϊκής Ένωσης από τα τέλη του 2009, όταν η Ελλάδα ομολόγησε τις δημοσιονομικές της αμαρτίες. Και πολύ πιο βαθιά από το αν θα επιζήσουν η νομισματική ένωση και η ίδια η Ε.Ε.\nΗ επιτυχία στη διεύρυνση της ευμάρειας για τους πολίτες και η παράλληλη ανάπτυξη του κράτους πρόνοιας είναι που προσέφερε τη νομιμότητα στα χριστιανοδημοκρατικά, φιλελεύθερα και σοσιαλδημοκρατικά κόμματα της Ευρώπης, καθώς ανοικοδομούσαν τη δημοκρατία σε τόπους που είχαν ρημάξει από τον Παγκόσμιο Πόλεμο και την εγχώρια πολιτική βία.\nΤώρα το τοπίο αλλάζει. Σε ορισμένες χώρες που επιβάλλουν αυστηρή λιτότητα και σε ορισμένες που δεν επιβάλλουν καθόλου, οι ψηφοφόροι αρχίζουν να χάνουν την πίστη τους στο κομματικό πολιτικό σύστημα και τους αντιπροσώπους του.\nΕίναι αλήθεια ότι οι σύγχρονες προεδρικές εκλογές στη Γαλλία σχεδόν πάντα επιφυλάσσουν αποτελέσματα όπως αυτό. Το εκλογικό σύστημα των δύο γύρων επιτρέπει στους ψηφοφόρους – και στην ουσία τους ενθαρρύνει – να βάλουν το πάθος πάνω από τη λογική. Η Γαλλία δεν θα ήταν Γαλλία αν το 30% των ψηφοφόρων δεν ευνοούσε επιστροφή στο 1789 με την πρώτη ευκαιρία. Η ομαλότητα υποθέτουμε ότι θα επιστρέψει στις 6 Μαΐου.\nΚατά τα λοιπά η απομάκρυνση των ανεπαρκών, αλλά δημοκρατικά εκλεγμένων, κυβερνήσεων τον Νοέμβριο στην Ελλάδα και στην Ιταλία έχει βαθιές επιδράσεις στη συμπεριφορά των πολιτών. Σύμφωνα με πρόσφατη ιταλική δημοσκόπηση, η εμπιστοσύνη στα κόμματα που έχουν κυβερνήσει το κράτος από τις αρχές της δεκαετίας του 1990, πλέον κυμαίνεται στο πενιχρό 4%-10%. Παραμένει όμως μυστήριο το πώς θα αντικατασταθούν.


Ο κυβερνήτης της Νέας Υόρκης δηλώνει ότι δεν θα παραιτηθεί - TheNewspaper.gr\n-162 min. ago-Κύμα ζέστης σαρώνει το βορειοδυτικό και νοτιοανατολικό τμήμα\n-160 min. ago-Φωτιά σε εγκαταλειμμένο κτήριο στην Καισαριανή\n-123 min. ago-Σχεδόν 270 άνθρωποι τραυματίστηκαν σε συγκρούσεις με τον Ισραηλινό στρατό στη Δυτική Όχθη\n-104 min. ago-Υποχρεωτική και πάλι η μάσκα για τους εργαζόμενους στα καταστήματα Walmart\n-102 min. ago-Διάθεση κλιματιζόμενων αιθουσών από τον δήμο ενόψει του καύσωνα\n-85 min. ago-Υπό έλεγχο οι περισσότερες δασικές πυρκαγιές στο νότιο τμήμα\n-77 min. ago-Βελεστίνο: Τι άφησε πίσω η φωτιά στο 304 ΠΕΒ [εικόνες]\n-45 min. ago-Σε εξέλιξη οι έρευνες για τον εντοπισμό τριών αγνοουμένων στη θάλασσα βόρεια της Λέσβου\n-28 min. ago-Ο πρόεδρος Μπάιντεν προανήγγειλε επιπλέον κυρώσεις εις βάρος της Αβάνας\n-9 min. ago-Επταμελής οικογένεια Κούρδων δολοφονήθηκε μέσα στο σπίτι της\nΟ κυβερνήτης της Νέας Υόρκης δηλώνει ότι δεν θα παραιτηθεί\nΠρώτη καταχώρηση: Παρασκευή, 12 Μαρτίου 2021, 23:02\nΟ κυβερνήτης της Νέας Υόρκης αρνήθηκε και πάλι την Παρασκευή να παραιτηθεί, μολονότι πληθαίνουν οι φωνές που τον καλούν να εγκαταλείψει τη θέση του, μετά τις κατηγορίες έξι γυναικών ότι τις παρενόχλησε σεξουαλικά.\n«Δεν θα παραιτηθώ», είπε ο Άντριου Κουόμο σε τηλεφωνική συνέντευξη που παραχώρησε, διαβεβαιώνοντας ότι «δεν έχει κάνει» τις πράξεις για τις οποίες τον κατηγορούν.\nΟ 63χρονος Δημοκρατικός κυβερνήτης, που διατηρεί αυτό το αξίωμα εδώ και 10 χρόνια και μέχρι σήμερα θεωρείτο ο «ήρωας» στον αγώνα κατά της πανδημίας, ζήτησε και πάλι από όλους να περιμένουν τα αποτελέσματα των ερευνών που είναι σε εξέλιξη.\n«Συχνά υπάρχουν κίνητρα» για τους ισχυρισμούς που διατυπώνονται και «πρέπει να γνωρίζουμε τα γεγονότα», είπε. Επιμένοντας ότι «ποτέ δεν παρενόχλησε» κανέναν, πρόσθεσε ότι «θα επικεντρωθεί στη δουλειά του» αλλά και ότι θα συνεργαστεί με τις έρευνες ώστε «να έχουμε τα γεγονότα».\nΤελευταία ενημέρωση: Παρασκευή, 12 Μαρτίου 2021, 23:02\nΗ Γκρέτα Τούνμπεργκ εργαλειοποιεί την ντροπή σε μια εποχή ξεδιαντροπιάς\nΚούρδοι πετροβόλησαν ρωσοτουρκική περίπολο μετά τον θάνατο διαδηλωτή\nΤα «κλειδιά του πολέμου» βρίσκονται στο Πακιστάν\nΤους πήραν τα παιδιά επειδή τα είχαν κλεισμένα επί τέσσερις μήνες στο διαμέρισμα λόγω κορωνοϊού\n«Τουλάχιστον 4 εκατ. ευρώ το ύψος των ζημιών στο Παρίσι από τα επεισόδια του Σαββάτου»\nΝέο γρήγορο τεστ σιέλου με διάγνωση κορωνοϊού σε τρία λεπτά\nΟι έκτακτες εξουσίες της Γαλλίας λόγω της υγειονομικής κρίσης θα λάβουν τέλος στις 10 Ιουλίου\nΣε απομόνωση ο Ρώσος υπουργός Υγείας λόγω κρούσματος κορωνοϊού στην οικογένειά του\nΒρετανός που ξεπέρασε την ελονοσία, τον δάγκειο πυρετό και τον Covid-19 παλέυει να σωθεί από το δάγκωμα ενός φιδιού


ΤΑ ΠΡΟΜΥΡΙΩΤΑΚΙΑ: ΕΚΘΕΣΗ: "ΝΑ ΣΟΥ ΠΩ ΜΙΑ ΠΑΡΟΙΜΙΑ;"\nΕΚΘΕΣΗ: "ΝΑ ΣΟΥ ΠΩ ΜΙΑ ΠΑΡΟΙΜΙΑ;"\nΤΑ ΠΡΟΜΥΡΙΩΤΑΚΙΑ δημιούργησαν ένα έργο με παροιμίες με θέμα το ΚΑΡΑΒΙ.\nΓια δεύτερη χρονιά οργανώνεται εικαστική έκθεση από τους μαθητές των Νηπιαγωγείων Νομού Μαγνησίας σε συνδιοργάνωση με την Σχολική Σύμβουλο και τον Πολιτιστικό Κέντρο Ν. Ιωνίας Βόλου. Μετά τους περσινούς χαρταετούς, φέτος το θέμα μας είναι οι ΠΑΡΟΙΜΙΕΣ. Τα εγκαίνια της έκθεσης θα γίνουν την Τετάρτη 3 Φεβρουαρίου στις 7.00 μ.μ. και είστε όλοι καλεσμένοι στην ανοιχτή αυτή γιορτή όπου τα παιδιά θα σας ταξιδέψουν με τα δικά τους μάτια και το δικό τους τρόπο στον πολιτισμό μας.\nΑναρτήθηκε από ΚΩΝΣΤΑΝΤΙΝΑ ΚΑΡΑΒΑΣΙΛΗ στις 3:17 π.μ.